open-index/open-wikipedia-markdown huggingface dataset:
洪都拉斯

**洪都拉斯**（西班牙語：**República de Honduras**）是中美洲個一隻共和國。洪都拉斯老底子叫**西班牙洪都拉斯**，搭英屬洪都拉斯（現在個伯利茲）分開來。西面連牢危地馬拉，西南面是薩爾瓦多，東南是尼加拉瓜，南面貼牢太平洋個豐塞卡灣，北面有洪都拉斯灣。

洪都拉斯有幾個重要個土著文化，出名個有瑪雅。十六世紀西班牙征服後頭推動西班牙語搭仔俚個習俗。1821年西班牙統治結束，成為獨立共和國。

洪都拉斯面積112090平方公里，人口估計接近八百萬。首都是特古西加爾巴（Tegucigalpa）。礦物生產，熱帶生果，國際市場服裝出口發展得蠻好。
薩爾瓦多

**薩爾瓦多**是中美洲個國家，連牢危地馬拉搭洪都拉斯，講西班牙語，首都是聖薩爾瓦多。
伯利兹

**伯利茲**是一隻多元文化、多語言個國家，勒中美洲頂北面，實行君主立憲制。中美洲國家裏向，法定語言是英語個只有伯利茲一個。

伯利茲老底子叫**英屬洪都拉斯**（1862年開始），1981年脫離英國獨立。地理方面，伯利茲搭墨西哥、危地馬拉接牢，全國屬於熱帶雨林氣候，山地、沼澤搭仔熱帶叢林蠻多。南部地形以山地為主；北部搭沿海地區地勢低平，平均海拔弗滿61米，其中大部分是沼澤。

## 一般資料

* 首都：Belmopan 
* 面積：22,966平方公里
* 人口：31萬（2007年估計數字） 
* 官話：英語
* 鈔票：伯利茲元（BZD） 
* 格林尼治辰光時差：-6
* 國家代碼：BLZ
* 國際域名縮寫：.bz
* 長途電話國家區碼：501

## 還好看看
* 伯利茲政府網站
天文學家

**天文學家**是研究天文學個人。

天文本來個分類是描述天空個現象，天體物理學家就嘗試解釋該點現象搭物理定律有啥弗一樣。不過到仔今朝已經嘸不區別。因為專業個天文學家儕是大學或者研究機構個學者，受過交關天文搭物理訓練。
拉丁美洲

**拉丁美洲**（簡稱**拉美**；英語：**Latin America**；西班牙語：**América Latina** 或 **Latinoamérica**）通常指美洲裏向用羅曼語族語言做官方語言或者主要語言個地區。因為羅曼語族來自拉丁文，所以叫拉丁美洲。

拉丁美洲個範圍通常指美洲西班牙語同葡萄牙語通用個場化，就是墨西哥、大部份中美洲、整個南美洲搭仔加勒比地區。
国际天文学联合会

**国际天文学联合会**（，縮寫是；法文：**Union astronomique internationale**，縮寫是**UAI**），總部勒法國巴黎，由博士以上个專業天文學家組成，積極參與天文學研究搭教育。1919年7月勒比利時布魯塞爾成立，由當時个國際天文星圖計畫（Carte du Ciel）、太陽天文聯會（Solar Union）搭國際時間局（Bureau International de l'Heure）等幾隻組織合併成功。後歇來，世界各國个國家級天文組織陸續加入，變仔現在个規模。該個联合会是國際科學理事會（ICSU）个國際科學聯合成員，也是國際浪承認个權威机构，負責統合恆星、小行星、衛星、彗星等新天體搭仔天文學名詞个定義搭英文命名。2014年7月10號宣布「外星世界命名」（NameExoWorlds）活動啟動，開放公眾參與系外行星个命名。

IAU下頭分成幾隻工作單位，IAU也負責天文訊息全球電報通報系統，實際工作由中央天文電報局（Central Bureau for Astronomical Telegrams，CBAT）匯總整理天文訊息个匯報搭電報个發布。 

總會一塌刮子有90個國家搭地區10144個會員，其中美國頂多，有2579個會員，接下來是法國（700個）、日本（598個）、意大利（568個）、德國（532個）搭英國（523個）。

## 組織搭活動概況
國際天文聯會搭大多數活動是通過各天文領域个12隻分科會舉行。勒各分科會下頭還細分成共40隻弗一樣研究領域个委員會。勒委員會下轄個別研究主題搭界个90隻工作小組。 

從1922年開始，聯會每三年召開一趟全體會議，討論IAU整體活動方針，還有研究成果發表等研討會，搭仔選新屆IAU執委、各屬下委員會成員，新會員推薦等等。另外也定期勒歐洲、亞太、拉丁美洲召開各區域會議。隨各式各樣天文事件个發展，也會隨時召開小規模个學術研討會。

第26屆（XXVIth）國際天文聯會的全體會議勒2006年8月14到24號勒捷克首都布拉格舉行，由世界各地2500多個天文學家代表出席，會議頂頂受關注个就是表決第5、6號一共四份決議草案，重新确定行星定義，冥王星弗再算行星，新劃出來一隻矮行星，接下來个全體會議還會得審議更加多天體列到矮行星裏向。

## 分科會搭委員會
* 第I分科會 基礎天文學
** 第4委員會 星曆表
** 第7委員會 天體力學搭動力天文學
** 第8委員會 天體測量學
** 第19委員會 地球自轉
** 第31委員會 辰光
** 第52委員會 基礎天文學裏向个相對論
* 第II分科會 太陽搭太陽圈
** 第10委員會 太陽活動
** 第12委員會 太陽輻射搭結構
** 第49委員會 行星間个電漿體搭太陽圈
* 第III分科會 行星系統科學
** 第15委員會 彗星搭小行星个物理研究
** 第16委員會 行星搭衛星个物理研究
** 第20委員會 小行星、彗星搭衛星个位置與運動
** 第21委員會 夜空个光
** 第22委員會 流星、隕石搭行星間个塵埃
** 第51委員會 生物天文學
** 第53委員會 太陽系外行星
* 第IV分科會 恆星
** 第25委員會 恆星光譜
** 第26委員會 雙星搭多合星
** 第35委員會 恆星構造
** 第36委員會 恆星大氣理論
** 第45委員會 恆星分類
* 第V分科會 變星
** 第27委員會 變星
** 第42委員會 密近雙星
* 第VI分科會 星際物質
** 第34委員會 星際物質
* 第VII分科會 銀河系
** 第33委員會 銀河系个結構搭動力學
** 第37委員會 星團搭星協
* 第VIII分科會 星系搭宇宙
** 第28委員會 星系
** 第47委員會 宇宙學
* 第IX分科會 光學搭紅外線技術
** 第25委員會 恆星測光搭偏振測量
** 第30委員會 徑向速度
** 第54委員會 光學搭紅外干涉
* 第X十分科會 無線電天文學
** 第40委員會 無線電天文學
* 第XI分科會 太空搭高能天體物理學
** 第44委員會 太空搭高能天體物理學
* 第XII分科會 聯合推廣活動
** 第5委員會 檔案與天文數據
** 第6委員會 天文電報
** 第14委員會 原子搭分子數據
** 第41委員會 天文學史
** 第46委員會 天文學教育搭發展
** 第50委員會 現有搭可能个天文台址保護
** 第55委員會 天文學傳播搭公眾

## 參見
* 行星定義 (IAU)
* 天體命名

## 參考

## 還好看看

* 國際天文聯會(IAU)網站
* XXVIth General Assembly 2006
* XXVIIth General Assembly 2009 
* XXVIIIth General Assembly 2012 
* 命名外星世界
小行星

**小行星**是太陽系裏向像行星繞牢太陽運動，必過體積搭質量比行星小交關個天體。

到現在為止勒太陽系裏向一塌刮子已經發現仔查弗多127萬顆小行星，外加可能僅僅是全部小行星裏向個一小部分，只有少數小行星個直徑超過100公里。到1990年代為止頂大個小行星是穀神星，必過最近幾年勒柯伊伯帶裏向發現個一點小行星個直徑比穀神星還要大，譬方2000年發現個伐樓拿（Varuna）直徑900公里，2002年發現個創神星（Quaoar）直徑1280公里，2004年發現個亡神星（厄耳枯斯）直徑甚超至於可能有1800公里。2003年發現個塞德娜（小行星90377）勒柯伊伯帶外頭，直徑查弗多1500公里。

據估計，小行星數目應該有數百萬，可以看小行星列表，頂大型個小行星現在開始重新分類，算成功矮行星。
穀神星

**穀神星**（符号：, 英語、拉丁語：Ceres），正式名字是**第1號[[小行星]]穀神星（1 Ceres）**，是勒太陽系裏向曉得個頂大個小行星，還是唯一勒垃主帶個一隻矮行星。俚勒1801年1月1號畀意大利天文學家朱塞普·皮亞齊發現，有半世紀長個辰光畀叫成功第8隻行星。俚個名字來源是刻瑞斯，是管植物生長、收穫搭慈愛個羅馬神。

穀神星直徑查弗多950公里（590英里），是小行星帶裏向曉得個頂大、頂重個天體，質量佔小行星帶總質量個三分之一（32%）。最近個觀測顯示俚外表像隻球，搭其他小點外加重力低點形狀弗規則個小行星弗一樣。穀神星個表面可能是各種水冰搭水合礦物（譬方碳酸鹽岩搭黏土等）個混合物。穀神星也出現仔分化，有岩石化個核心搭以冰為主的地幔，表面作興有勒液態水海洋下頭形成個海灣。

從地球看穀神星，俚個視星等勒6.7到9.3當中變化，該個亮度忒暗哉，直接用眼睛看弗見。勒2007年9月27號，NASA發射仔黎明號太空船去探測竈神星（2011年7月抵達）搭穀神星（2015年3月抵達）。

## 參考
水星

**水星**（Mercury）是離太陽頂近个行星，是太陽系頂小个行星，用87.9日天就可以繞牢太陽轉一圈，嘸不衛星。俚个星等從5.5到-2.0變，必過因為到太陽忒近，距角只有0.25°，弗大容易看見，只好勒日出日落辰光看見。

到目前為止，人對水星个認識原歸窮有限，只有兩隻太空船去過。第一隻是1974到1975年个水手10號，畫下來仔45%个水星表面圖。第二隻是信使號，勒2008年1月14號掠過水星，畫脫仔另外30%个表面。信使號會勒2011年再抵達水星，外加進到環繞軌道，全面探測水星表面。

## 參考
金星

**金星**（Venus）是離太陽第二近個行星，是太陽系第六大行星，軌跡勒水星搭地球之間，用224.7日天就可以繞牢太陽轉一圈，太陽系裏向唯一一隻嘸不磁場個行星，嘸不衛星。夜快辰光，勒地球天空浪，俚是除脫月球之外，頂頂亮個天體，星等可以有-4.6。用地球角度來看，因為俚是內行星，永遠儕弗會離開太陽忒多，所以分開個角度弗會超過47.8°。金星出現勒日出前頭或者日落仔嘸不幾化辰光，所以大家叫俚**晨星**或者**昏星**。

## 古稱
中國古代叫俚**太白**、**太白金星**。古代辰光人還以爲金星是兩顆星亮，黎明前頭勒東方個天浪出現，叫「**啟明**」；黃昏後頭勒西方個天浪出現，叫「**長庚**」。

古希臘人叫金星阿夫洛狄特 (Aphrodite)，是希臘神話裏向「愛」搭「美」個女神。古羅馬人叫金星維納斯 (Venus)，是羅馬神話裏向個「美神」，所以金星個英文名叫 。

## 参考资料
行星

天文學裏向，**行星**是繞牢恆星公轉、弗會發光个天体。因爲行星質量比恆星少交關，核心嘸不核聚變，所以行星通常儕弗會發可見光。

老早老早前頭人就曉得水星、金星、火星、木星、土星存在，該五隻星勒夜裏向鋥鋥亮，用眼睛就看得見，外加俚篤勒天浪「行」得窮角別，有辰光朝前頭；有辰光退轉來。16世紀後頭，人類亦明白人住个地球也是一隻行星，後歇來个幾百年，發現仔天王星、海王星、冥王星、小行星。20世紀結束到今朝，還發現太陽系外頭个恆星系統儕有行星，確定仔差弗多一百隻。該幾百年來，行星一直嘸不正式个定義，2006年8月24號舉行个第26屆国际天文学联合会天文學家經過幾輪投票過後，總算畀行星定下來科學定義。

## 定義

2006年8月24號勒捷克首都布拉格舉行个第26屆国际天文学联合会畀行星个定義：

### 太陽系
* 勒軌道浪繞牢太陽轉（公轉）；
* 質量造成个萬有引力大到頂牢「固體應力」，達到「流體靜力平衡」，形成搭球差弗多个形狀；
* 掃脫軌道附近場化个物事（俚是附近頂大个，就是講俚个引力拿附近个物事吸得來做衛星）。

### 其他系
* 勒軌道浪繞牢恆星、或者「恆星渣（stellar remnants）」轉；
* 質量朆到氘核融合要求个質量；
* 弗可以比勒太陽系定義做行星个質量/大小還要小。

## 太陽系个行星

跟據國際天文學聯合會畀行星个定義，太陽系有八隻行星，通稱**八大行星**，離太陽從近到遠：
# () **[[水星]]**，嘸不天然衛星
# () **[[金星]]**，嘸不天然衛星
# () **[[地球]]**，有一隻已知个衛星
# () **[[火星]]**，有兩隻已知个衛星
# () **[[木星]]**，有 63隻已知个衛星
# () **[[土星]]**，有 62隻已知个衛星
# () **[[天王星]]**，有 27隻已知个衛星
# () **[[海王星]]**，有 13隻已知个衛星

老底子有**九大行星**，還包括冥王星，必過自從2006年改脫仔行星定義，就降成功矮行星。

### 分類
太陽系个行星用俚篤个成份來分類：

* 類地行星：像地球个行星，成份是石頭：水星、金星、地球、火星。如果包括矮行星，穀神星會算勒裏向，還有三隻小行星作興也好算。  

* 類木行星：像木星个行星，主要成份是氣體，大過類地行星好多好多，有木星、土星、天王星、海王星。

### 特性

*地球算1，其他儕是相對值。**負數值表示反過來轉。

### 矮行星

*地球算1，其他儕是相對值。**負數值表示反過來轉。

## 還好看看
* 矮行星

## 參考
恆星

**恆星**，是體積窮大、會發光、像球一樣個等離子體，發光是因為裏向一直勒垃核聚變，能量從當中經過內部，以電磁波形式放射出來。太陽就是離地球頂近個恆星，地球查弗多所有個能量儕是從太陽噠來個。恆星有「生」、「老」、「死」，死脫個恆星產生重點個元素，譬方碳、鐵、金。宇宙裏向窮大部份個物質集中勒恆星浪向。嘸不恆星，就嘸不該點重元素，也嘸不生物搭生命。

夜裏向天浪一點點個光，俗稱星，大部份就是恆星。叫恆星，是因爲俚篤離地球交關遠，老底子個人看見該點星，搭行星弗一樣，一經勒一個場化弗動，當仔俚篤「恆常」勒天浪箇隻位置。恆星該個詞勒《春秋》裏向就出現哉。天文學家估計全宇宙裏向有7×1022（70,000,000,000,000,000,000,000）隻恆星。現在個資料來看，交關恆星儕有自家個行星。

## 參考
木星

**木星**，亦叫**歲星**，是太陽系八大行星裏向頂大個行星，離太陽第五遠。木星屬於氣體大行星，搭土星、天王星、海王星一樣；俚還是太陽系頂多衛星個行星（63隻），搭仔自轉頂快個行星（9.925個鐘頭）。老底子中國人叫俚「歲星」，是因為俚公轉查弗多12年，等於地支一個循環。西方人叫俚Jupiter，源自羅馬神話裏向個眾神之王，相當於希臘神話個宙斯。

木星有光環，不過就弗容易看見。木星表面有大大小小個風暴，其中頂出名個風暴是「大紅斑」。

歲星出沒，查弗多一歲，古時人日出望東，用俚來定一年開始。

## 註解

## 還好看看
*太歲

## 参考资料
烏魯木齊

**烏魯木齊**（維吾爾語：**ئۈرۈمچى**，拉丁維語：Ürümchi）乃朝属中华人民共和国新疆維吾爾自治區管辖，也是迭个自治区顶顶大个城市搭省会。迭个城市是18世纪清朝平定准噶尔汗国以后，作为驻防殖民点发展起来个。当时为彰显汉化个作用，取名叫做**迪化**（启迪教化个含义）。1954年之后，为恢复民族政策，重新改叫用普通话发音转介个维吾尔文名称**乌鲁木齐**。乌鲁木齐畀認為是「離海頂遠个城市」，乃朝城市当中北区是汉人区域，南区是维吾尔人区域。
伦敦佛教中心

**伦敦佛教中心**(英文：London Buddhist Centre) 是英国首都伦敦个佛教徒主要活动场化之一，位置立在伦敦东区贝思丽绿地区。1978年对外开放，立在个建筑物，老早是维多利亚时代个一个消防站，1888年修造好，一直畀伦敦消防局使用到1969年。2009年，迭个建筑物又进行过翻修。
河鳗·范龙佩

**河鳗·范龙佩**（）是一位比利时个政治家。1971年大学毕业。1993年担当比利时个副首相。2007年担当比利时个众议院议长。2008年12月，当选比利时首相，并结束迭个国家半年个嘸政府状态。2009年年底，立在欧盟个推举下，伊畀人任命为欧盟个第一任欧盟主席。到2014年年底任满。

## 评价
* 英国政治家尼盖·法拉奇曾经评价**范龙佩**拥有“低级银行职员”个卖相搭“有花头个头式”。范龙佩因此对伊罚款4000英镑。
雷吉泼·泰伊泼·埃尔多安

**雷吉泼·泰伊泼·埃尔多安**(土耳其语：Recep Tayyip Erdoğan，1954年2月26号— )是土耳其个政治家，也是一个有强烈伊斯兰主义思想搭独裁倾向个人物。伊乃朝是土耳其总统，之前长期担当土耳其总理。并且成功拿军队个权威废脱。伊拥护回教当中个传统思想，支持妇女戴面纱逛街去学堂，也引发土耳其国内交关老百姓个抗议。埃尔多安有蛮大个野心，想来欧洲搭亚洲当中发挥自家个威力，有传闻讲，乃朝个恐怖组织伊斯兰国能够壮大，搭伊个扶持有一定关系。

## 丑闻
* 根据俄罗斯媒体报道，埃尔多安个儿子长期搭伊斯兰国进行石油交易，从中获取暴利。
* 根据土耳其记者报道，埃尔多安个老祖宗弗是土耳其人，来自格鲁吉亚。
* 埃尔多安为自家修造豪华个总统府，并设置巨大个圆桌，自称是要彰显大国气派。
* 埃尔多安立在2016年初个讲话当中，公开表示过自家对希特拉个崇拜，认为希特拉是**强有力个统治者**。
* 埃尔多安立在2013年宣称，是穆斯林顶早发现美洲。
苏-24

**苏-24战斗轰炸机**（俄文：Су-24），是苏联六十年代末设计出来个一种双后翼战斗机，同时可以搭载蛮多个导弹，执行轰炸任务。立在20世纪八十年代，曾经立在苏联搭交关东欧国家大量装备。弗过，乃朝已经属于比较老个机型哉。普京执政之后，这种飞机慢慢畀淘汰出俄罗斯空军个主力，弗过，立在一些场合还立在使用。

## 叙利亚内战
2015年10月，俄罗斯开始帮助巴沙尔政权轰炸叙利亚反政府武装搭伊斯兰国，立在任务当中，俄罗斯空军就使用苏-24执行大部分任务。2015年11月24号，一架苏-24立在土耳其搭叙利亚边境畀土耳其个f-16击落。
海王星

**海王星**（英語：Neptune；拉丁語：Neptunus）是太陽系裏向個一隻行星，距離太陽第八遠。有辰光因為矮行星冥王星軌道離心率高，到仔海王星軌道俚向，結果冥王星離太陽比海王星還要近。按直徑來講，俚排第四，質量排第三。海王星搭天王星大小交差弗大，質量倒是有天王星個兩倍，地球个17.147倍。目前俚有13隻衛星。

海王星有光環，必過弗大容易看見。2022年7月12号，詹姆斯·韦伯望远镜拍海王星个辰光头一趟拍清爽海王星个光環。

有一趟，天文學家勒海王星北半球發現仔一隻大黑斑（像煞木星表面個「大紅斑」風暴），但必過弗曉得啥體，過脫幾年箇隻大黑斑跑到仔南半球去。

## 参考资料
天王星

**天王星**是距離太陽第七遠個行星。俚個名字來自拉丁文**Uranus**（國際音標：）。俚屬於類木行星，直徑來講排第三，質量排第四，俚個自轉軸可以講是睏勒軌道平面浪，笡個角度達到97.77°，目前俚有27隻衛星。

天王星每84年公轉1圈。大氣層有揮發性物質，主要有水、氨搭仔甲烷；核心主要是岩石搭仔冰。

## 衛星
天王星一塔刮子有27個衛星，從內到外排列分別是天衛六（Cordelia）、天衛七（Ophelia）、天衛八（Bianca）、天衛九（Cressida）、天衛十（Desdemona）、天衛十一（Juliet）、天衛十二（Portia）、天衛十三（Rosalind）、天衛二十七（Cupid）、天衛十四（Belinda）、天衛二十五（Perdita）、天衛十五（Puck）、天衛二十六（Mab）、天衛五（Miranda）、天衛一（Ariel）、天衛二（Umbriel）、天衛三（Titania）、天衛四（Oberon）、天衛二十二（Francisco）、天衛十六（Caliban）、天衛二十（Stephano）、天衛二十一（Trinculo）、天衛十七（Sycorax）、天衛二十三（Margaret）、天衛十八（Prospero）、天衛十九（Setebos）搭天衛二十四（Ferdinand）。

天王星個衛星可以分為3大類：

# **主群衛星**：包括天衛五、天衛一、天衛二、天衛三搭天衛四，俚篤是頂大個5隻衛星。
# **內圈衛星**：勒天衛五軌道裏向個13隻衛星（天衛六、天衛七、天衛八、天衛九、天衛十、天衛十一、天衛十二、天衛十三、天衛二十七、天衛十四、天衛二十五、天衛十五搭天衛二十六），搭光環有交關密切個關係。
# **弗規則衞星**：勒天衛四軌道外頭個9隻衛星（天衛二十二、天衛十六、天衛二十、天衛二十一、天衛十七、天衛二十三、天衛十八、天衛十九搭天衛二十四），作興是天王星形成過後嘸不幾化辰光捉牢個天體。

## 光環

天王星一共有13個光環，必過比土星個光環要暗交關，直到1977年，天王星勒恆星SAO 158687前頭經過，箇隻恆星勒天王星經過前後儕變暗哉，該歇辰光天王星個光環再畀人發現。至於光環數目要到1986年，航行者二號飛近仔再看清爽。勒2005年，哈勃太空望遠鏡亦多尋到仔2個光環。從裏到外排列，天王星個光環分別是ζ（1986U2R）、6、5、4、α、β、η、γ、δ、λ（1986 U1R）、ε、ν（R/2003 U 2）同μ（R/2003 U 1）。

## 参考资料

 
## 還好看看
* Uranus Profile, NASA
* Uranus Photo Journal, JPL, NASA
* 香港太空館天王星資料
* 香港太空館「宇宙的本質」講義第九章「類木行星」
穆斯林世界

**穆斯林世界**，是一个回教自家发明个名词，指代伊拉已经殖民完成，并且彻底伊斯兰化个区域，比方讲中东大部分地区，北非，印度河流域,小亚细亚半岛等等。这些地区，大部分侪立在内亚个范畴之内，除脱几个因为石油致富个国家之外，侪是发展中国家，即便顶顶世俗化、经济比较繁荣个土耳其，立在世界上也弗算强国。穆斯林世界强调繁衍生育，乃朝已经有超过15亿人口，因为出生率降弗下来，立在之后几十年，穆斯林个人口要超过20亿。
莫斯科

**莫斯科**（**Москва**）是俄罗斯个首都搭仔最大个城市，也是俄罗斯个政治搭仔文化中心。莫斯科沿牢莫斯科河而造，1147年莫斯科大公吤辰光到乃朝一脚侪是俄罗斯个首都。

## 人口
到2015年，莫斯科个人口超过1219万，是东欧顶顶大个城市。
臺灣省道

**台灣省道**（英語翻過去个名字：Provincial Highway）是台灣最重要个普通公路系統。當前共总有94條路線（算进支線），其中19條是速度當快个道路（快速道路），其他75條是一般个道路，保護道路个機關是交通部公路總局。

## 編號
為到全部个人較方便个識看道路，於是交通部公路總局開始編號，通常北南向搭東北、西南向道路用奇數个編號；東西向搭西北、東南向用偶數个編號。而每一條公路个里程數會依箇方式，從起點到終點標示里程。支線是用天干依序排列仔編號。

File:TW PHW1.svg|主線个編號
File:TW PHW1e.svg|支線个編號


## 標誌个沿革
### 以前用過个標誌

File:TW_PHW1_old2.svg|省道舊標誌（用台1線作成範例）
File:TW_PHW1a_old2.svg|省道支線舊標誌（用台1甲線作成範例）


### 當前用个標誌

File:TW PHW nosign.svg|一般省道標誌
File:TW EXPWY nosign.svg|省道快速公路標誌

## 省道公路系統
### 快速公路

省道等級个快速公路有台61線、台62線、台64線、台65線、台66線、台68線、台72線、台74線、台76線、台78線、台82線、台84線、台86線搭台88線。

### 環島公路
有省道台1線（繞等台灣西部）搭台9線（繞等臺灣東部），長度共下大約有935.8公里，是環繞東西部地區主要个重要道路。

### 橫貫公路
有台7線北部橫貫公路、台8線中部橫貫公路搭台20線南部橫貫公路等省道，用於橫向連貫東西部地區个重要道路。

### 縱貫公路
有台3線、台13線、台19線、台21線搭台29線等五條省道，規劃總長大約有962.1公里，是西部平原輔助个重要道路。

### 濱海公路
為環繞台灣本島行經濱海地區的主要幹道，主要包含台2線、台11線、台15線、台17線及台26線。

### 聯絡公路
聯絡公路系統主要是聯絡環島、橫貫、縱貫搭濱海公路个系統，著名个遊憩區搭機場、高速鐵路車站、港埠等重要交通公共建設个聯外道路等。省道路線形成當紮紮个路網，其中包括台4線、台5線北基公路、台6線、台10線、台12線、台14線、台18線阿里山公路、台22線旗楠公路、台23線、台24線霧台公路、台25線鳳林公路、台27線、台28線、台30線玉長公路、台31線高鐵桃園站聯外道路、台37線高鐵嘉義站聯外道路、台39線高鐵台南站聯外道路搭台63線中投公路。

## 省道共線
為達到一條公路路線從起點到迄點之間个聯絡功能，而冇法每條路線均各自形成獨立路線系統時，則會產生局部路線共同使用个部分。此一共同使用路線部分稱為**共線路段**。
*依公路等級个分類：有同等級个道路共線搭不同等級个道路共線。
*依起迄方向个分類：有同一起迄方向个共線路段（同向共線、順椿共線）搭相反起迄方向之共線路段（逆向共線、逆椿共線）。

## 路線列表

### 一般省道列表

### 省道快速公路搭其支線列表

*紅色牌面表示該快速公路限四輪以上汽車搭大型重型機車（排氣量超過250立方公分）行駛，且適用高快速公路相關罰則。

### 一般省道支線列表

## 養護道路機關
省道依據公路法第六條規定，交通部得委託省道所在地直轄市或縣（市）公路主管機關管理，還有根據公路修建養護管理規則第七條搭公路委託管理辦法規定，省道經過直轄市、市行政區域部分，其修建、養護搭管理除快速公路由公路總局辦理外，委託當地政府辦理。每一個直轄市搭市省道路段養護機關：
*基隆市：
**台2線52K+145~54K+600、67K+520~70K+720：公路總局養護。
**台2己線：交通部臺灣區國道高速公路局養護。
**台5線18K+600~20K+750：公路總局養護。
**台5甲線6K+600~8K+600：公路總局養護。
**台62線、台62甲線：公路總局養護。
**其餘省道：基隆市政府養護。
*臺北市：台北市政府養護。
*新北市：
**台1線（1K+438-14K+169）路段：新北市政府養護(三重區、泰山區、新莊區)
**台1甲線（3K+634-14K+851）路段：新北市政府養護(三重區、新莊區)
**台3線（4K+320-15K+527）路段：新北市政府養護(板橋區、土城區)
**台5線（10K+960-18K+600）路段：新北市政府養護(汐止區)
**台5甲線（0K+000-6K+600）路段：新北市政府養護(汐止區)
**台9線（7K+340-10K+725) 路段：新北市政府養護(新店區)
**其餘省道：公路總局養護。
*新竹市：
**台1線（71K+647至85K+347）路段：新竹市政府養護。
**其餘省道：公路總局養護。
*臺中市：
**台74線：公路總局養護。
**原省轄臺中市境內一般省道：臺中市政府養護。
**原臺中縣境內全部省道：公路總局養護。
*嘉義市：原由嘉義市政府保護，惟自2015年1月1日起全數交由公路總局養護。
*臺南市：
**臺86線：公路總局養護。
**原省轄臺南市境內一般省道：臺南市政府養護。
**原臺南縣境內全部省道：公路總局養護。
*高雄市：
**原1979年升格之高雄市境內省道：高雄市政府養護。
**原高雄縣境內省道：公路總局養護。

## 參考資料
### 參考

### 解釋

## 外向連結
*台灣交通部公路總局
*台灣交通部運輸研究所
落波脱·斯宾塞（作家）

**落波脱·斯宾塞**(英文：Robert Bruce Spencer,1962年2月27号- )是一个美国作家，伊个写作方向主要是回教思维个批判，搭吉哈德思想研究。伊乃朝是综合媒体吉哈德观察个主笔。已经出版13本著作。因为伊对回教一直有批判态度，所以一些欧洲国家禁止伊进入，避免出事体。
马赫迪

**马赫迪**（阿拉伯文：مهدي‎ mahdī），有辰光也翻译成**麦赫迪**、**迈赫迪**，迭个词汇本来个意思是“导师”，根据回教经文当中个记载，迭个神仙立在最后审判日之前前7年、9年或者19年，会降临世间，充当救世主。

马赫迪立在古兰经当中嘸明显提及，立在圣训当中出现交关趟数。迭个思想，也成为一些回教激进团体个思维来源。
尼古拉斯·马善洛

**尼古拉斯·马善洛·莫洛斯**（，IPA：[nikoˈlas maˈðuɾo ˈmoɾos]，），貤翻译成**尼古拉斯·马杜罗**，是委内瑞拉个左翼政治家，前委内瑞拉共和国总统。2013年上台，之前是乌戈·查韦斯个副总统。伊继承查韦斯个反美搭社会主义思想，继续大搞国有经济。2026年畀美军直接打进来捉到美国去。

## 参考
王李丹妮

**王李丹妮**（1989年8月6号－），蒙古族，中国河南省南阳市人，从北京中北国际演艺专修学校毕业，乃朝是为中国个模特、演员、主持人。伊老早靠当车模搭平面模特出道，之后，到香港，通过拍摄三级片《一路向西》，让公众知晓。之后又立在中国拍摄过蛮多小成本个片子。因为身材火辣，拥有蛮多网络粉丝。
南阳市

**南阳市**，老早叫宛城。是乃朝中华人民共和国河南省下头个一个地级市。立在河南省个南面，挨牢山西省搭湖北省。三面侪畀山峦环绕。因为立在伏牛山南面，汉水个北面，所以得名南阳。乃朝下辖2行政区、4个开发区、10个县、1个县级市。总面积有2.66万平方公里，立在河南省18个地级市当中面积顶大、人口顶多。

## 名人
* 王李丹妮：因为拍摄三级片《一路向西》出名。
张雨绮

**张雨绮**（1987年8月8号－），真实名字叫做**张爽**。是中华人民共和国个女演员，山东省德州市人，立在上海戏曲学校毕业。因为立在《长江七号》当中演女主角出名。2011年搭王全安结婚，弗过之后爆出王全安在外嫖娼个事体。
上海戏剧学院

**上海戏剧学院**（英文：Shanghai Theatre Academy），简称“**上戏**”，1945年12月1号创办，是乃朝中华人民共和国专门培育戏剧艺术人才个高等艺术学堂。迭个学堂搭中央戏剧学院一南一北，侪是中国乃朝戏剧艺术个最高学府。

## 外部链接
* 上海戏剧学院官方网站
田海蓉

**田海蓉**（1975年11月7号－）是中华人民共和国个女演员，伊是安徽淮西安庆市人。从上海戏剧学院95级表演系毕业。拍过蛮多个电视剧。

## 作品
### 电影
*2000年 《河流》饰 小芹  导演：刘烈雄 
*2000年 《第一次亲密接触》饰 丁宁 导演：金国钊 
*2000年 《美丽的白银那》饰 陈林月 导演：韩志君,获电影小百花最佳女演员奖，获陶米纳国际电影节银奖
*2004年 《浪漫女孩》饰 岑小小 导演：韩志君,获2004年 中国长春电影节影后，金鹿奖、最佳女演员奖

### 电视剧
*1996年 《雷雨》饰 四凤
*1999年 《世纪人生董竹君传奇》 饰 少女董竹君
*1999年 《情迷海上花》饰 沈宝怡
*2000年 “黑色”系列《黑冰》 饰 刘眉 
*2002年 《关中匪事》 饰 喜凤
*2002年 《龙凤奇缘》 饰 石双双
*2002年 “黑色”系列《天之云，地之雾》 饰 郑丽
*2004年 《反串》 饰 茉莉 
*2004年 《谍战之特殊较量》 饰
*2005年 《方德与苗翠花》 饰 李小环
*2005年 《将门风云》 饰 肖萍、黄妮娜
*《风流才子翻转天》/《冲天小子康南海》饰 陶桃 
*2006年 《女人不哭》饰  章子君
*2006年 《旗袍》饰
*2007年 《狂花凋落》 饰 付东篱
*2007年 《卓尔的故事》饰 桃子
*2008年 《大明医圣李时珍》 饰 朱慕荣
*2008年 《缉毒先锋》 饰 秀秀 
*2010年 《金枝玉叶》饰 玉欢
*2014年 《花灯满城》
*2015年 《映山红》 饰 倪之慧 
*待播中 《养个小孩弗容易》

### 话剧
*2004年全明星版话剧《雷雨》

### 独立制作策划
*1999年，二十集电视剧《情迷海上花》
*2001年，二十集电视剧《生命因你而美丽》
汉地十八省

**汉地十八省**是中国来勒满清帝国之后，使用过个一只名詞，具体是指清朝对东亚大陆建立统治之后，拿老早明帝国晏末阶段直接控制个十五个承宣布政使司，个当中,湖广分成湖南、湖北两个省，南直隶（先改名为江南）分成安徽、江苏两个省，陕西分出甘肃，亨八冷打18個省份。到西方人进入东亚，搭清帝国直接接触之后，晓得个里向个花头，也拿迭个区域当做中国本部。

## 争议
所谓汉地十八省里向个云南、贵州一直是少数民族聚居个地区，乃朝个人口里向也有交关苗族、白族、彝族等族群。倒是弗立在里向个东北三省（老早个满洲），乃朝汉族邪气多，所以，迭个称呼搭汉地之间个关系，是相当牵强个。
江户幕府

**江户幕府**（日文：江戸幕府／えどばくふ）也叫作**[[德川幕府]]**，是日本历史浪第三个，也是挨末一个幕府政权。因为创立人德川家康个大本营搭将军个居所立在东海道武藏国丰岛郡江戶鄉前島村江户城（乃朝个东京），所以叫做迭个名称。迭个幕府个统治辰光，从1603年德川家康获得日本天皇授予个征夷大将军开始，一直持续到1868年末代将军德川庆喜立在畿内山城国（京都市）二条城个大政奉还。

## 等级
江户幕府是一个典型个封建社会体系，通过顶早三代将军个发展，拿本身下克上流行个日本战国时代个一些特性改造，形成将军，亲藩，谱代，外祥作为排列个上层武士集团权力分配。个当中，将军作为统治者，拥全日本四分之一领土个控制权力，亲藩是德川家康个旁系子孙后代，统治纪州、尾张、越前、水户等要地。谱代是德川家康亲信个封地，协助自家人把守要道。也有一些立在关原大战之前投靠老乌龟个人，也获得得个身份，比方讲土佐藩第一代藩主山内一丰。外祥是老早弗听从德川氏个贵族，一般畀严密监视，这些外祥大名个嫡子必须蹲在江户当人质，外祥大名每两年就要去江户担当公职为将军做事体，即便朆有啥事体好做，也要去向将军汇报工作。

各大大名下头也有低级贵族个等级制度，一般这些武士根据自家搭家主个血缘关系、历史继承，划分成复杂个结构，各个阶层之间个流动性相比高等贵族还是强一眼，弗过也有弗少地方个士族内部关系邪气紧张，比方讲坂本龙马出身个土佐藩。讲到底，能够得到大名欣赏并拿到足够俸禄个武士是少部分人，大部分武士生活朆比一般城市老百姓强多少。伊拉通过武士道、上私塾，获得大名系统个小职务，获得自家个地位并搭平民区别开来。

## 天皇地位
江户辰光，天皇是嘸实际权力个，此外，伊拉立在名义浪个权威也畀剥夺蛮多，江户时代开始辰光，老乌龟就发布御中诸法度，对京都个朝廷进行干涉，并剥夺伊拉蛮多自家残留个权力（比方讲后水尾天皇个紫衣售）。到三代将军德川家光辰光，幕府更公开强迫天皇娶德川家族个女性，并安插亲信到京都，监控天皇。这能，导致天皇搭日本公卿这些旧贵族势力彻底边缘化。天皇个俸禄还要靠将军发放，石高只有5万到顶，相当于一个小大名。

弗过，到江户时代中期之后，天皇个地位立在武士当中得到倒转。迭段辰光，东亚大陆流行个程朱理学传播到日本（号称**朱子学**），提倡华夷之辨搭尊王攘夷，这些思路，成为江户时代武士学习当中个流行内容。朱舜水个学生水户黄门编撰个《大日本史》就是拿天皇作为正统，历朝历代个武士将军作为反乱人物进行评论个。个能，到19世纪黑船来袭之前，天皇虽然手浪还是嘸实际权力，弗过立在口碑层面，已经形成对江户幕府个隐形压力，箇也导致江户幕府立在幕末对天皇个妥协搭退让。

## 关联
* 天領
西班牙内战

**西班牙内战**（西班牙文：Guerra Civil Española），是一场受着社会、政治搭军事冲突，同时受着经济危机影响，在拉西班牙发生个内战。迭个一场战争，双方分别是左翼占据优势个西班牙第二共和国搭右翼领导个叛军。最终结果是西班牙军事强人方济各·佛朗哥立在纳粹德国搭法西斯意大利个领秀希特勒搭墨索里尼个军事支持下，率领长枪党为首个西班牙叛军（Sublevado）击败苏联搭墨西哥扶持个左翼势力搭地方分离主义，取得仔胜利。之后西班牙进入弗朗哥时代，一直持续到1975年。
钟丽缇

**钟丽缇**（，），是加拿大国籍个香港女演员，伊立在加拿大个法语区蒙特利尔出生，娘是越南人。伊从魁北克大学毕业之后，到香港发展，先后出演过交关影视作品。因为身材灵光，性格外向，拥有交关男性粉丝。

## 代表作品
* 晚娘
* 色戒
胡辣湯

**胡辣湯**，貤畀叫成功**糊辣湯**，是中國河南省頂頂有名个小喫，因爲移民植入个關係，乃朝也垃陝西省邪氣流行。一般性咾河南人搭河南化个居民擔渠當早飯。特點是味道邪氣重，又辣又咸，是典型个北方重口味食品。據傳是中亞个回回帶進來个。
米格-29

**米格-29**（俄文：Микоян МиГ-29），是苏联有名个米高扬-古列维奇飞机设计局研发个一种双发高性能制空战斗机。北约把迭个机种个绰号是“支点”（Fulcrum）。
乃朝交关老早华约组织个国家，以及印度等国，还拿迭个飞机使用。
古兰经

**《古兰经》**（）是回教顶顶重要个经典，也翻译成《**可兰经**》。穆斯林讲迭本书里向侪是安拉个直接言语。也畀人认为是顶顶结棍个阿拉伯文文字作品。弗过，迭本书个真实性，作者，搭道德取向，也成为交关人批评个焦点。也有观点认为，迭个书是穆罕默德参考圣经之后，拿自家想法加进去搞出来个。

## 起源
根据穆斯林个讲法，迭本经文，通过天使加百列直接传授把穆罕默德，地点是阿拉伯沙漠里向个一个沙漠。穆罕默德讲，加百列告诉伊，伊是真主晏末一个先知，是封印先知。

### 记录
穆罕穆德立在山洞当中得到启示之后，拿真主个言语，告诉伊个同伴，随后伊拉自家拿迭些言语记录下来，形成乃朝个古兰经。穆罕穆德死脱之后，这些弟子拿言语编撰，形成弗同版本个古兰经。乃朝个古兰经，是到奥斯曼帝国辰光，通过苏丹命令搞出来个，历史只有几百年。
安拉

**安拉**（阿拉伯文: الله) 是回教个信徒穆斯林对伊拉唯一真神个称呼。迭个词是阿拉伯文，按照穆斯林个讲法，实际浪，伊拉个迭个安拉，搭基督教、犹太教称呼个真神是一式一样个。弗过，基督教搭犹太教侪弗认同迭个讲法。‎
印度教

**印度教**(英文：Hinduism )，是乃朝南亚次大陆占据主导地位，并且立在印度联邦搭尼泊尔共和国盛行个一种多神教。迭个宗教畀伊拉个信徒认为是一种生活方式。印度教当中个体系邪气多，有交关个神仙、哲学思想。乃朝一些有名个元素，比方讲：佛教、瑜伽就侪畀印度教认为是自家系统里向个。
T-90主战坦克

**T-90主战坦克**，是乃朝俄罗斯个主要主战坦克，迭个坦克根据T-72坦克个基础制造，弗过炮台设计是用T-80主战坦克作为基础个。乃朝迭种坦克已经生产3000辆以上，个当中，俄罗斯拥有近1000辆，印度购买超过500辆。
苏伊士运河

**苏伊士运河**(，），是立拉埃及个西奈半岛西面个一条运河，横跨亚洲、非洲交界处个苏伊士地峡，南北两头分别勒拉地中海边个塞德港同红海苏伊士湾边个苏伊士两座城当中，全长约莫164千米，是全球少数拥有大型商船通行能力个无船闸运河。

19世纪中期，箇条运河畀英国人搭法国人开采出来。乃朝是连接欧洲搭亚洲顶顶重要个渠道，让船只弗再需要绕过非洲南端个好望角，也是世界浪顶顶繁忙个航道之一。立在20世纪50年代，为夺取迭个运河个控制权，埃及总统纳赛尔强行占领运河，引发苏伊士运河危机。现在，运河是埃及个苏伊士运河管理局管理所有个。

## 参考文献
桃園市

**桃園市**是中華民國个直轄市，位於臺灣島西北部，是「北北桃生活圈」个一部分。桃園呈現是閩、客、外省搭原住民族等多族群融合个面貌，也因為工業發達，同時也是臺灣引入外籍勞工人數最多个縣市。

## 交通
桃園市現有个交通建設主要包括：臺灣桃園國際機場、觀塘工業港（第三天然氣接收站）、東西向快速道路、西濱快速道路、高鐵橋下道路、中山高速公路、福爾摩沙高速公路國道二號桃園內環線、桃園航空城北側聯外高速公路、臺灣高鐵、臺灣鐵路、桃園大眾捷運、臺北捷運、台1線、台3線、台4線、台7線、台15線。
### 高速公路
下頭列出高速公路个交流道所連結个道路：

### 快速道路
桃園市境內共有2條快速道路，分別為**[[東西向快速道路]]**（**[[台66線]]**）搭**[[西濱快速道路]]**（**[[台61線]]**），共有27個交流道。

**[[台66線]]**屬東西向快速道路系統「東西向快速公路－觀音大溪線」，以西北-東南向貫穿桃園市西部，連接台61線、國道一號搭國道三號。

**[[台61線]]**咦稱西部濱海快速公路，經過桃園市沿海个蘆竹、大園、觀音、新屋四鄉鎮。目前觀音──永安、永安──紅毛港段僅通側車道，主線分別將於2017、2018年通車。

## 行政區劃
當前全市共轄賅13個區，箇些行政區原為隸屬桃園縣个鄉鎮市，不過於2014年桃園升格直轄市後，已經改制成13個區，包括12個區和1個直轄市山地原住民區。

*以上資料為2015年10月資料 

## 旅遊景點
*虎頭山：舊名是「板崁山」，位於台灣桃園市桃園區个東郊，海拔251公尺，離桃園市中心實近，成為桃園市民假日休閒旅遊个好去處。搭桃園市中心有成功路相通。虎頭山因其山勢外形像煞猛虎而得名。
*拉拉山：咦名「達觀山」，位於台灣桃園市復興區搭新北市烏來區个交界，海拔有2,031公尺。拉拉山於1975年正式改名成達觀山，「拉拉」一詞在泰雅族語裡有美麗个意思；不過根據日治時代森丑之助个實地踏查，「拉拉」在泰雅語是「刀」个意思，「拉拉山」也是「劍岳」。
*石門水庫：台灣北部个主要水庫之一，位於桃園市大溪區、龍潭區、復興區，搭新竹縣關西鎮之間个石門峽谷，採土石堤岸型壩體，攔截大漢溪溪水蓄水而成，是台灣第一座多功能水庫。
*東眼山國家森林遊樂區：位於台灣桃園市復興區，因為從石門水庫遠遠望著，山个形狀像煞朝東邊看个大眼睛而得名。管理單位是林務局新竹林區管理處，區內有一望無際个柳杉林樹海，鳥類搭昆蟲種類豐富，另賅海相沈積个地質地形，搭三千萬年前个蝦蟹生痕化石等特殊景觀。
*小人國主題樂園：是一座位於台灣桃園市龍潭區个主題樂園。

## 文化
桃園市境具有閩南、客家、原住民、眷村搭新住民等多元族群，孕育了多元个文化資產。
### 文化資產
到2012年2月4日為止，桃園市文化局搭改制前个桃園市立文化中心，已經調查研究並且出版成果个有形文化資產（古蹟、歷史建築、聚落），有龜山區壽山巖觀音寺、桃園區景福宮、蘆竹區山腳五福宮等19項；無形文化資產有客家山歌、大溪傳統木工藝搭泰雅史詩吟唱等傳統藝術15項、民俗搭有關文物8項、自然地景1項。

桃園市政府文化局所公告出來个桃園十大古蹟，賅桃園景福宮、龍潭聖蹟亭、蘆竹五福宮、白沙岬燈塔、新屋范姜祖堂、壽山巖觀音寺、蓮座山觀音寺、大溪齋明寺、李騰芳古宅搭桃園神社共十處。

## 對外交流
### 國際組織與活動
*國際姊妹市協會（Sister Cities International）會員
*與美國德州達拉斯簽署交換學生合作備忘錄
*與美國德州達拉斯捷運公司簽署合作備忘錄
*與愛爾蘭都柏林簽署世界衛生組織高齡友善城市（原文『英國』為筆誤）

### 城市榮譽
桃園市在2009年為全亞洲唯一獲得「智慧城市創辦人獎」及「全球21大智慧城市獎」雙項奬項的城市，並於2010、2011、2013、2014年再度獲得「全球21大智慧城市獎」奬項，更於2013年獲得「全球7大智慧城市獎」躋身成為世界級的智慧城市。

### 姐妹城市
桃園市政府現搭下頭所列出來城市締結姊妹市:
*相關國家數：3
*友好城市數：5

#### 市政府締結

#### 區公所締結
桃園市各區搭下頭所列出來城市締結姊妹市。

*相關國家數：5
*友好城市數：10

## 參考資料
火药

**火药**，有辰光也叫做黑火药，是人类发展当中个一个邪气重要发明。立在近代历史前期，是一种早期个炸药，直到17世纪中期，也是所有文明个唯一化学爆炸物。

## 配方
火药个配方，一般侪是恒定个，是由硫磺、木炭搭硝石（硝酸钾）混合在一道配成个。箇当中，木炭是基本个燃料，硫磺搭硝石是氧化剂。

## 烟花
火药的个燃烧过程当中，可以散发大量个气体搭热量，所以，从老里八早开始，火药就广泛立在烟花当中使用，中国人立在迭个行当里向，可以讲是行家。
尼罗河

**尼罗河**（阿拉伯文：النيل‎，埃及文：iteru，科普特文：piaro或phiaro）是一条从非洲東部流到非洲北部个大型河流，迭个河流流量大，距离场。搭中非个刚果河、西非个尼日尔河一道，並列非洲三個顶顶大个河流系統。尼罗河长度有6,853公里，也是世界浪顶顶长个河流。

## 文化
尼罗河个下游畀人认为是古埃及文明个发源地，也是人类有史以来顶顶悠久个古文明之一。
亚历山大港

**亚历山大港**（希腊文：Αλεξάνδρεια；英文：Alexandria；阿拉伯语：الإسكندرية‎），又叫做**亚历山大里亚**，是乃朝埃及个第二大城市搭亚历山大省个省会，也是地中海岸个大港口替非洲顶顶重要个海港。此地个其地理位置是北纬31°12'，东经29°15'，距离埃及首都开罗西北有208千米。老早是尼罗河个入海口。乃朝就超过300万居民，并且拥有数量交关个基督徒。
克里特岛

**克里特岛**（希腊文：Κρήτη，英文：Crete），是乃朝希腊共和国个一个大岛，立在爱琴海个顶顶南面，也是地中海当中个第五大岛屿。克里特岛搭周边各岛屿一道，组成希腊个行政单位克里特大区。到2013年，克里特岛个总人口有63万人。
西奈半岛

**西奈半島**（阿拉伯文：شبه جزيرة سيناء‎‎）(英文:Sinai Peninsula )是亚洲搭非洲个交界地点。具体是一块北面面朝地中海，南面两边侪面朝红海个三角形半岛。此地个西部边界是苏伊士运河，东北部边界是以色列搭埃及个国界。

## 宗教意义
根据犹太教个摩西五经记载，以色列人从埃及出来之后，立在先知摩西个带领下，立在此地游牧，等待进入应许之地个互换，个当中，以色列人个民族意识搭犹太教基本定型。摩西立在西奈山接受耶和华个启示，并搭天主订立约定，个就是旧约。同时，还带来十诫。
库尔德人

**庫爾德人**（庫爾德文：کورد, Kurd），乃朝是一个立在中东生活个大型民族。有3000多万人，伊拉生活个场化畀叫做库尔德斯坦。弗过，现实当中，迭个库尔德斯坦畀土耳其、叙利亚、伊拉克搭伊朗伊斯兰共和国四个主权国家分割，是弗存在库尔德人个民族国家个。立在伊拉克个库尔德人，立在2003年之后，自家建立自治区。叙利亚个库尔德人，立在2012年之后，也立在库尔德工人党个指导下，建立自治区搭自家个军队。乃朝库尔德民族主义搭国家主义追谁者老多个，伊拉侪想建立一个正宗个库尔德斯坦。
犀利群岛

**犀利群岛**（英文：Isles of Scilly，康沃尔文：Syllan or Enesek Syllan），是立在大西洋东北面，英国西南康沃尔地区外海个一个群岛。立在2012年进行个人口统计当中，此地报告常住人口2203人。犀利群岛一般畀当做康沃尔郡个一部分，一些服务业搭康沃尔共用。弗过，从1890年开始，此地就有一个自家管理个政府哉。
月食

**月食**，咦寫作「**月蝕**」，是當月球運行進入地球陰影（本影部分）个辰光，原本可畀太陽光照亮个部分，有部分或儕弗能畀直射陽光照亮，让地球上个觀測者看弗着普通月相个天文現象。月食發生時，太陽、地球、月球来勒差弗多同一條直線上，因而月食一定發生勒滿月个夜里（農曆十五、十六、或十七），像煞《說文》所說「日蝕則朔，月蝕則望」。地球陰影位於地球公轉軌道面（黃道面）內，箇平面搭月球軌道面（白道面）並弗重合，黃白道面交角5度左右；大多數滿月時，月球弗勒黃道面內，而是朝向偏北或偏南，弗勒地球陰影以內，因此並弗是每届滿月辰光儕發生月食。全球每年至少發生兩次月食。

## 類別
月食有三種：月全食、月偏食搭半影月食，嘸月環食个現象。

### 月全食
来整個月球進入地球个本影內前後儕會發生月偏食搭半影月食。

### 月偏食
當月球只有部分進入地球个本影前後儕會發生半影月食。

### 半影月食
月球只是掠過地球个半影區，月面个光度減弱一微微，所以弗容易引人注意。

## 月食過程

#半影月食：月球剛剛搭半影區接觸，箇辰光月球表面光度稍為減少，弗過肉眼難看出来。
#初虧（只有月偏食和月全食）：月球由東緣進入地影个一刻，月球搭地球本影第一次外切。
#食既（只有月全食）：月球完全進入地球本影个一刻，並搭本影第一次內切。
#食甚（適用於月全食）：月圓面中心搭地球本影中心最接近个瞬間，此時前後月球表面呈現紅銅色或暗紅色。
#生光（只有月全食）：月球開始離開地球本影个一刻，並搭地球本影第二次內切。
#復圓（只有月偏食和月全食）：月球完全離開地球本影，搭地球本影第二次外切。
#半影食終：月球離開半影，整個月食過程正式完結。
艾比·蒂特莫丝

**阿碧·天忒沐丝**（英文：Abi Titmuss），1976年2月8号出生，是英国个女演员、电视节目主持人搭小报个封面女郎。伊老早是护士，因为搭肥皂剧明星拍拖走红。
汉萨同盟

**罕卅同盟**(低地德文：Hanse)是欧洲立在中世纪辰光，神圣罗马帝国北面，挨牢波罗的海沿岸个自治城邦自家形成个一个商业搭政治目的个城市联盟。12世纪开始形成，到14世纪挨末阶段达到伊拉个高峰。对西北欧交关国家个发展起到过邪气关键个影响。地理大发现之后，同盟贸易量减少，1669年解散。

## 著名城市
* 汉堡
* 吕贝克
* 罗斯托克
* 基尔
* 哥本哈根
* 哥德堡
* 但泽
* 柯尼斯堡
西尔维奥·贝卢斯科尼

**西尔维奥·贝卢斯科尼**（意大利文：Silvio Berlusconi，1936年9月29号－2023年6月12号），是一位来勒意大利政坛、商场搭娱乐领域侪有高度造诣个传奇人物。伊是第二次世界大战之后意大利在位辰光顶顶长个意大利总理。同时掌控意大利足球传奇俱乐部AC米兰超过廿年。箇当中，多趟指导球队，获得无数荣誉。此外，贝卢斯科尼也是一个风流倜傥个男人，搭交关女性爆出绯闻。还因为迭个原因，受到过法院个指控。
威尼斯

**威尼斯**（威尼斯文︰Venezsia；意大利文︰Venezia；弗留利語︰Vignesie；拉丁文︰Venetia；英文：Venice），是乃朝意大利东北部个区域中兴搭威尼托大区个首府。立在历史浪，长期是威尼斯共和国个首都。立在中世纪，依靠海运搭贸易，积累邪气巨大个财富，造就辉煌个建筑特色搭水上城市。这些遗产，立在当今侪成为吸引游客个魅力所在。弗过，威尼斯老城区人口逐年减少，已经引发当地政府个关注搭担忧。
亚平宁半岛

**亚平宁半岛**（），貤叫**意大利半岛**（），是欧洲南面个三大半岛当中，位置立在地中海个当中，东面是亚得里亚海，西面是第勒尼安海，南面是爱奥尼亚海。面积立在三个半岛里向排名压末（比伊比利亚半岛、巴尔干半岛小）。形状修长，从北端个波河谷地到南面个地中海，超过1000公里（620英里）。总体个形状类似一只长筒靴。
五口通商

**五口通商**是一个历史当中个事体，具体是指清帝国按照洋人个要求，拿自家控制个五個东南港口城市——广州、福州、厦门、宁波搭上海划定成洋人好登陆并做生意个场化。迭个事体首先立在《中英南京条约》当中畀确定，又通过之后交关条约推广。立早老早个革命历史观当中，迭个政策是“不平等”个体现，弗过，从历史发展上讲，五口通商让这些港口成为接受先进文明个窗口，邪气是上海，从此发展飞快，成为东亚数一数二个大城市。
文艺复兴

**文艺复兴**一般是对欧洲历史浪一个特定历史阶段个称呼。迭个阶段，从14世纪挨末几十年开始，一直持续到17世纪初，是欧洲历史浪个转型阶段。立在迭个阶段之内，老早个中世纪基督教文化，畀意大利兴起个人文主义改造，慢慢变成后势来个近代文化哉。迭个阶段也是欧洲历史浪邪气重要个改革期，一些重要事体对当代也有深远影响。

## 文艺复兴大师
* 达芬奇
* 米开朗琪罗
* 拉斐尔
* 提香
* 多纳泰罗
陈毅

**陈毅**（），原名**陈世俊**，字**仲弘**；四川乐至人；外交部长、诗人，中华人民共和国十大元帅之一。曾经担任中华人民共和国国务院副总理、中共中央军委副主席、中华人民共和国外交部部长，上海市人民政府首任市长。

陈毅年轻个辰光勒法国勤工俭学，1923年11月加入中国共产党，后势来担任黄埔军校政治部文书搭中共委员会书记。第一趟国共内战个辰光，渠担任红四军政治部主任、红三军政委、红二十二军军长兼政委、江西军区总指挥，坚持南方三年游击战争。抗日战争个辰光，渠担任新四军第一支队司令员、代理军长，参与开辟华中根据地。第二趟国共内战个辰光，任华东野战军司令员搭政委、中原野战军副司令员、第三野战军司令员兼政委等职。

中华人民共和国成立之后，陈毅历任上海市市长，中华人民共和国国防委员会副主席，中央军委副主席，国务院副总理搭外交部部长等职，并勒文化大革命个辰光畀牵扯进“二月逆流”案。1972年1月6号，陈毅勒北京逝世。
萨摩藩

**薩摩藩**，正式个名号叫做鹿兒島藩，是日本近古辰光江户幕府个一个藩属地。具体位置是立在九州岛个顶顶南面。藩主是七百年掌控萨摩个名门岛津氏。立在江戶時代，萨摩藩个領地有萨摩国、大隅国搭一眼日向国个地带。此外，南面名义高头独立个琉球王国也受伊拉个控制。伊拉个领域包括乃朝个鹿儿岛县全境（包括琉球國个奄美群島）搭宮崎县个西南部分。

## 名人
* 西乡隆盛
* 大久保利通
* 东乡平八郎
费尔南多七世

**费尔南多七世**（西班牙文：Ferdinand VII，全名：斐迪南·瑪利亞·弗朗西斯科·德·保拉·多明戈·維森特·費雷爾·安東尼奧·何塞·華金·帕斯誇爾·蒂亞戈·胡安·內博姆森諾·罕努阿里奧·弗朗西斯科·弗朗西斯科·哈維爾·拉斐爾·米格爾·加布里埃爾·卡利斯托·卡耶塔諾·福斯托·路易斯·拉蒙·格雷高利奧·洛倫佐·格隆尼莫·德·波旁—波旁-帕爾馬，Ferdinand Maria Francisco de Paula Domingo Vicente Ferrer Antonio José Joaquin Pascual Diego Juan Nepomuceno Januario Francisco Francisco Javier Rafael Miguel Gabriel Calixto Cayetano Fausto Luís Ramón Gregorio Lorenzo Geronimo de Borbón y Borbón-Parma，1784年10月14日－1833年9月29日），西班牙波旁王朝个成员，曾两次当西班牙国王，分别是1808年3月到1808年5月搭1813年至1833年。伊是卡洛斯四世个儿子，性格暴躁，能力平庸。昏庸度比伊爸爸更甚，造成西班牙立在半岛战争之后个衰落搭危机。立在伊执政辰光，西属美洲殖民地大部分独立。

## 继承人问题
费尔南多七世嘸合法生育个儿子。所以伊为保证自家家族王位继承，强行要求议会废除法国个萨利克法，让自家个女儿继承王位（后势来个伊莎贝拉二世），引发自家兄弟卡洛斯·玛利亚个反对。最后酿成延续几十年个卡洛斯战争。让本来就贫瘠个西班牙雪上加霜。
马拉加

**马拉加**（西班牙文：Malaga)是西班牙安达卢西亚自治区个一个城市，也是马拉加省个首府。到2015年，马拉加有人口50多万。假使加上周边都市圈，人口超过100万，是西班牙5大都会区之一。历史浪马拉加曾经长期畀回教占据。到15世纪挨末阶段畀天主教王国收复。乃朝，马拉加是英国人养老个集中地，有超过10万英国人立在此地生活，个当中，大部分是老年人。
伊莎贝拉两世

**伊莎贝拉两世**（西班牙文：Isabel II de Borbón，全名：Maria Isabel Luisa de Borbón y Borbón-Dos Sicilias，玛丽亚·伊莎贝拉·路易莎·德·波旁—波旁-两西西里，1830年10月10号－1904年4月10号）是19世纪统治西班牙个西班牙波旁王朝西班牙女王（1833年~1868年掌权）。伊爸爸是费尔南多七世，妈妈是玛利亚·克里斯蒂娜·波旁。1840年开始亲政。立在伊个执政辰光当中，西班牙国内自由派搭保守派对立严重。保守派发动卡洛斯战争，混乱加剧，国家发展停止，并充满停滞搭萧条。

## 子嗣
* 阿方索十二世
西西里岛

**西西里岛**(意大利文：Sicilia 西西里文：Sicilia) 是地中海高头顶顶大个一个岛屿。面积将近3万平方公里。人口超过500万，乃朝属于意大利管辖。因为自家独特个文化搭语言，所以也有自治大区个身份。西西里岛个人口来源是老复杂个，弗过立在美国，因为移民多个关系，大部分人侪拿西西里个文化代表意大利文化。邪气有名个黑社会组织黑手党，也是西西里发源个。
伽罗华

**埃伐里斯忒·伽罗华**（法文：**Évariste Galois**，），法国数学家。十几岁发现著n次多项式可以用方程解出个充要条件，解决了数学界个难题。佗个工作为伽罗华理论（抽象代数个一只主要分支）搭著伽罗华连接领域个研究奠定基础。佗第一届用群伊只词来表示一组置换，搭尼尔斯·阿贝尔并称为现代群论个创始人。来路易·菲利普复辟时期，佗是一个激进个共和主义者，因此蹲着两届监牢。廿岁出监牢以后，来一届决斗中死脱。

## 出身
伽罗华生勒法国皇后镇拉格兰德大街廿号一个有共和主义传统个知识分子家庭中。佗个爷爷是校长，见证了1789年11月2号教会学堂世俗化后市民大量涌入个历史。佗个爷，尼克拉－加布里埃尔·伽罗华（，1775-1829）是共和主义者，来百日王朝后成为皇后镇个市长一脚到自杀为止。佗个娘，阿德莱德－玛丽·德芒忒（，1788-1872）出身律师、法官之家，好流利个阅读拉丁文搭著古典文学。

佗屋里另外两个老小——那塔利－提奥多搭著阿尔弗雷德，分别生勒1808年搭1814年。佗里搭埃伐里斯忒一样，来12岁以前由娘教一些人文学科。

## 早年生活
1823年8月，11岁个伽罗华到路易皇家中学念书，虽然暴开始辰光学堂有些动荡（有一百多名学生子畀开除），但必过伽罗华头两年个成绩蛮好，拉丁语还得了一等奖。此后佗就弗哪欢喜学堂学习，因为他14岁开始跟随 Vernier 老师学数学，痴迷勒亨，对其他科目再也提弗起兴趣哉。校方说，此时个伽罗华“奇特、怪异、有原创力又封闭”。

佗寻着一本阿德里安-马里·勒让德个《几何原理》（Éléments de Géométrie），像小说一样拿它读完并且读懂哉。15岁开始读约瑟夫·拉格朗日个原著，譬如说《关于方程代数解个思考》《函数积分教程》。过落段辰光，佗个成绩就落下来哉，老师指责佗是受到著理想搭创造性个负面影响。

## 结缘数学
1829年3月1号伽罗华个第一篇论文出版哉，讨论个是连分数。同时佗开始研究多项式方程，拿佗两篇有关多项式方程个研究结果交畀法国科学院，由奥古斯丁·路易·柯西（Augustin Louis Cauchy）负责审阅，但是朆畀允许发表。

之后伽罗华报考佗理想中个大学——法国有名气个综合工科学校，甚至呒不复习数学，阿末得来因为口试中朆拿思路解释清爽而失败。

箇辰光，伽罗华个爷来一场搭当地牧师发生个政治纷争中自杀。几天后，伽罗华第二次报考综合工科学校，但是咦失败哉，虽然说此时个伽罗华已经明显超过著合格标准。传说佗对考官畀佗个题目一点兴趣也呒不，更让考官惹气个是佗拿揩黑板个布甩到著考官个头上。合理一些个解释是伽罗华来勒逻辑推理中跳步骤忒多，让水平弗高个考官跟弗上佗个思路，再导致佗发火。爷个过辈作兴也是影响佗表现个原因之一。

之后，伽罗华考到另一所大学巴黎高等师范学校，勒1829年12月29号获得著学位。佗个数学考官说：“箇老小来表达想法辰光有些困难，但是佗非常聪明，体现出非凡个学术精神。”

## 学生革命
来勒高等师范学校，伽罗华除落数学研究，也参加政治活动。1830年法国发生七月革命，保皇势力出亡，学堂校长拿学生子锁勒高墙里亨，引起伽罗华弗满，12月来校报上批评校长个做法。因为强烈支持共和主义，从1831年5月后，伽罗华蹲着两届监牢，曾经想过自杀。

据说1832年3月佗勒监牢里认识一个医生个囡儿并陷入狂恋，因为箇段感情引发一场决斗。晓得必死个伽罗华，来决斗前夜拿佗所有个数学成果亨八冷打记录下来，并一脚来旁边写“我呒不辰光”，第二天佗真个来决斗中死脱，时间是1832年5月31号。伊段传说浪漫主义色彩重，畀后世所怀疑。

佗个朋友Chevalier遵照伽罗华个遗愿，拿佗个数学论文寄畀高斯搭雅各比，但是侪石沉大海。一脚到1843年，再由刘维尔肯定伽罗华个正确、独创、深刻个成果，并勒1846年拿它发表。

伽罗华用群论个想法去讨论方程个可解性，整套想法现在称为伽罗华理论，是当代代数搭数论个基本支柱之一。佗有搭交关丰富个推论结果：
# 佗解释著为啥五次以上个方程呒不根式解，而四次朝下有根式解。
# 佗漂亮个证明了高斯个论断：如果尺规作图好作出正p边形，箇么p是质数\Leftrightarrowp=2^{2^k}+1（所以正十七边形可以作图）。
# 佗解决了古代三大作图问题中个两个：“弗能任意三等分角”，“倍立方弗可能”。

另外，怀尔斯来复证费马大定理个辰光，也用到著伽罗华理论。

## 参考
铁卫团

**铁卫团**（罗马尼亚文：Garda de fier），是一个法西斯主义个衍生品。立在罗马尼亚成立。1927年到1941年当中，对罗国个发展有蛮大个影响。伊拉个意识形态包含民族主义、法西斯主义、反犹太主义、反共主义之类。
尼古拉·萧西斯古

**尼古拉·萧西斯古**（罗马尼亚文：Nicolae Ceauşescu，1918年1月26号－1989年12月25号），是罗马尼亚共产党个领导人物，长期掌握罗马尼亚大权。从1965年开始统治，一直到1989年畀老百姓推翻，之后遭到审判，被做脱。萧西斯古搭朝鲜第一代领导人金日成关系颇好。
塞维利亚

**塞维利亚**（西班牙文：Sevilla）也有翻译翻成**塞维尔**，是西班牙个一个大城市，也是迭个国家南面安达鲁斯地区个文化搭经济中心。此外，也是乃朝西班牙安达鲁西亚自治区搭塞维利亚省个首府，2015年市内人口超过70万，大市区人口更多，因为浓郁个安达鲁斯风情吸引交关游客。来勒16-18世纪当中，塞维利亚是西属美洲个中转站，积累大量财富，空前繁荣。

## 体育
* 皇家贝蒂斯足球俱乐部
* 塞维利亚足球俱乐部
吕咸休

**吕咸休**，字**德详**，河南新乡人。五代十国辰光官员，后唐天成年间参与编修《懿祖、太祖纪年录》《庄宗实录》，后周辰光做户部侍郎。
本尼托·墨索里尼

**本尼托·墨索里尼**（意大利文：Benito Mussolini，全名：Benito Amilcare Andrea Mussolini，1883年7月29号－1945年4月28号）是20世纪上半夜个一个意大利政治人物。伊同时也是记者搭思想家。法西斯主义个创建者，立在1924年-1943年当中，掌握意大利实权，成为独裁者。伊引导意大利法西斯化，鼓吹恢复罗马帝国个激进思想。并且搭德国个独裁人物希特勒结盟。1940年正式加入第二次世界大战。弗过战况吃紧，1943年年中，盟军立在西西里岛登陆后，畀国会弹劾下台。弗过之后呒几许辰光，又畀希特勒救出。担当纳粹扶持个意大利社会共和国傀儡总统。到1945年4月，穷途末路，化妆出逃，畀老百姓发现，拿伊做脱。
卡洛斯主义

**卡洛斯主义**(巴斯克文：Karlismo; 加泰隆文：Carlisme;加利西亚文: Carlismo; 西班牙文：Carlismo),是西班牙十九世纪个一种保守主义思想。开始辰光个发源是因为西班牙波旁王朝王位继承当中个争议。因为费尔南多七世想拿王位直接让自家女儿继承。引发自家亲兄弟个反对。迭个思潮之后成为交关传统主义搭保守势力反对19世纪西班牙政府个一个由头。当中包含交关地方主义搭保守主义色彩。到1898年美西战争西班牙惨败之后，卡洛斯主义又有一段辰光个复兴。立在西班牙内战当中，长枪党搭卡洛斯主义分子联合，一道对付左翼西班牙共和国个势力。
许倬云

**许倬云**(1930年7月10号-） 台湾长大，祖籍吴越无锡。是台湾个历史研究知识分子。欢喜鼓吹“中国文化”搭“社会正义”，受到美国左翼思想个浓烈影响。

## 经历
*中央研究院历史语言研究所：助理研究員(1956-1962)、副研究員(1962-1967)、研究員(1967-1971)、通信研究員(1981-1997)、特聘研究員(1989,1999-2000,2003,2004,2006)。
*台灣大學历史系：副教授(1962-1964)、教授兼系主任(1964-1970)、講座教授(1984,2006)。
*匹兹堡大学: Professor (1970-1982), University Professor (1982-1998), University Professor Emeritus(1999－).
*香港中文大學：偉倫教授(1992-1998)、中國研究榮譽教授(1998-2001)。
*夏威夷大学: John Burns Professor(1996).
*杜克大学: Semen Professor(1998-2001).
*香港科技大學包玉剛教授(2001)。
*南京大學余紀忠榮譽教授(2004)。
*國立政治大學榮譽特聘教授(2010－)。
*東南大學榮譽講座教授
杨开慧

**杨开慧**（1901年11月6号－1930年11月14号），号**霞**，字**云锦**，湖湘长沙人。爸爸是湖南个哲学家杨昌济。伊立在湖南长沙县板仓乡（乃朝开慧乡）出生；后势来成为毛泽东个第一任妻子，生过三个小人，分别是毛岸英、毛岸青搭毛岸龙。1930年，畀湖南军阀何健捉起来，杀脱。
毛岸英

**毛岸英**（1922年10月24号－1950年11月25号），本名叫做**远仁**，字**岸英**，以字行。祖籍湖南湘潭，立在湖南省会长沙市出生。伊是毛泽东搭伊第一个老婆杨开慧个大儿子。1930年杨开慧畀何健杀脱之后，流落上海，后获救，辗转到苏联。抗日战争胜利之后回国，1950年自愿参加朝鲜战争。畀美军炸弹击中，死脱。
鸭绿江

**鸭绿江**（朝鮮語：압록강/ Amrokgang）是一条立在东北亚个河流，立在明朝搭朝鲜王朝先后建立之后，经过协商，成为明帝国搭藩属国朝鲜王国个界河。之后个清朝搭中华民国、中华人民共和国侪延续迭个边界。乃朝，鸭绿江河道有中华人民共和国搭朝鲜共用，主要港口有丹东市搭新义州市。
丹东市

**丹东市**是东北亚地区个一个城市。乃朝属于中华人民共和国辽宁省管辖。立在鸭绿江搭黄海个交汇场化，搭朝鲜个新义州市隔江相望。是中华人民共和国顶顶大个边境城市。辖境内个常住人口有244万。
卡洛斯战争

**卡洛斯战争**（西班牙文：Guerras Carlistas）是19世纪中后期，西班牙个保守主义拥护者发动个一系列战争个总称。伊拉发动战争个直接原因是费尔南多七世废脱萨利克法，让自家个女儿继承西班牙王位。引发伊自家兄弟，邪气是唐·卡洛斯王子个弗满，立在1830年代爆发第一趟卡洛斯战争。立在之后一个世纪当中，又先后爆发过多趟卡洛斯战争。是西班牙立在19世纪冲突个缩影。支持卡洛斯家族个人大多数侪是传统主义者，畀称为卡洛斯党。
法西斯主义

**法西斯主义**(英文:Facism)是一种极端个政治思想。从20世纪初，开始立在欧洲大陆高头发端并传播。法西斯思想立在发展阶段，受到国家工团主义个影响。第一次世界大战当中，意大利因为战争结果搭期待弗符合，引发社会矛盾。成为迭个思想个顶顶重要温床。一般认为，法西斯主义搭共产主义、无政府主义、自由主义极端对立。意大利个独裁领导人本尼托·墨索里尼畀人认为是法西斯主义个集大成人物。德国个纳粹主义，也受到法西斯思想交关影响。

## 也可以看看
* 民粹主义
第一趟摩洛哥战争

**第一趟摩洛哥战争**(西班牙文:Primera Guerra de Marruecos),是19世纪当中阶段，西班牙王国搭摩洛哥苏丹国之间暴发个军事武装冲突。迭个辰光，西班牙当政个是自由派政府，国王是伊莎贝拉二世。摩洛哥想通过战争，占领西班牙立在北非个飞地梅利利亚搭休达。弗过输把西班牙人。战争个结果是西班牙获胜，继续占领迭两块飞地，直到现在。
玛利亚·克里斯蒂娜·波旁

**玛利亚·克里斯蒂娜·波旁**(西班牙文：María Cristina de Borbón-Dos Sicilias，1806年4月27号-1878年8月22号)是19世纪前半段西班牙个王后。伊是两西西里王国个公主。后势来嫁给西班牙王国个国王费尔南多七世。1829-1833年之间，成为女王。同时，生下费尔南多七世唯一个合法小孩——后势来个伊莎贝拉二世。立在费尔南多七世死脱之后，因为伊个女儿年龄太小。所以玛利亚就担当摄政。从1833年10月开始，一直统治到1840年。个当中，爆发卡洛斯战争。西班牙国内局势动荡。
巴杜莫陆·艾斯巴迭洛

**巴杜莫陆·艾斯巴迭洛**（西班牙文:Joaquín Baldomero Fernández-Espartero Álvarez de Toro，1793年2月27号-1879年1月8号）。是19世纪西班牙个将军搭政客。伊拥有交关贵族头衔，包括胜利公爵(duque de la Victoria)搭莫利亚公爵（duque de Morella）等。迭些称号大部分是伊莎贝拉二世为答谢伊立在第一趟卡洛斯战争当中对卡洛斯党做战个功绩来授予个。立在战争结束之后，伊充当国家个摄政。立在1840-1843年当中控制西班牙。
腓特烈·威廉二世

**腓特烈·威廉二世**（德文：Friedrich Wilhelm II，1744年9月25号－1797年11月16号），是18世纪挨末阶段普鲁士王国个国王，也是有名个腓特烈二世个侄子搭继承人。伊是一个欢喜文化个国王。修造交关艺术建筑物，拿普鲁士个“文治”发展起来。同时，也参与瓜分波兰个行动。让普鲁士个领土扩大交关。
意大利社会党

**意大利社会党**(意大利文：），是20世纪意大利存在过个一个主流政党之一。立在1892年成立，到1994年因为丑闻事体被迫解散。意大利社会党对20世纪意大利历史有邪气深远个影响。法西斯主义个创始人本尼托·墨索里尼立在1912年之前就是社会党个骨干力量。立在第二次世界大战之后，意大利社会党有交关阶段侪是意大利第一大党。
第一次世界大战

**第一次世界大战**(WWI 或者WW1)是20世纪人类爆发过个两场顶顶激烈个全面战争之一。迭个战争从1914年7月28号开始，一直持续到1918年11月11号终结。冲突辰光超过4年，参加个国家包括世界上所有主要个列强。个当中，德意志帝国、奥匈帝国、奥斯曼帝国为首结成个同盟国对大英帝国、法兰西第三共和国、沙皇俄国为首个协约国发起挑战，企图颠覆维也纳会议之后个欧洲搭世界霸权形式。战争主要立在欧洲战场进行，分成东西两条战线。立在阿拉伯半岛、巴勒斯坦、胶州湾以及东非等地区，列强和相互进行过小规模战争。1917年，沙皇俄国发生革命，之后退出战争，美国参战。1918年，奥斯曼帝国搭奥匈帝国先后战败投降，德意志帝国独木难支，终于爆发政变，推翻自家个皇帝威廉二世。到1918年11月11号，签署投降书，战争结束。

## 影响
第一趟世界大战彻底改变欧洲主宰世界个格局。老早中欧搭东欧个四大帝国——德意志帝国、奥匈帝国、奥斯曼帝国搭沙皇俄国全部崩溃。美国总统威尔逊鼓吹民族自决，让此地个民族主义者有机会创造自家个民族国家。弗过因为手段太快，带来邪气多个后遗症。立在俄国，布尔什维克掌握政权，建立苏联，成为共产主义夺得控制权个模板。立在意大利王国，因为战争回报太推板，让交关军人搭老百姓弗满意，造成法西斯主义个兴起。立在德国，因为战败带来个赔偿让老百姓弗能理解接受，造成极端思潮兴起。让希特勒有参与政治个可能。立在英国，大批贵族立在弗兰德斯死脱，造成平民主义搭工会政治兴起，大英帝国个霸权严重削弱。
腓特烈·威廉三世

**腓特烈·威廉三世**（德文：Friedrich Wilhelm III，1770年8月3号－1840年6月7号），是拿破仑战争阶段当中，普鲁士王国个国王。1797年接替伊拉爸爸腓特烈·威廉二世继位。伊统治开始辰光，普鲁士立在拿破仑战争里向连战连败。还畀拿破仑羞辱。弗过，立在滑铁卢战争当中，普鲁士得着胜利。伊个威望也大大增加。立在维也纳会议高头，普鲁士囊括邪气大个利益。担着仔北莱茵地区。成为欧洲首屈一指个强权。
威斯特法伦王国

**威斯特法伦王国**(德文:Königreich Westphalen )是一个19世纪初立在欧洲大陆高头端在存在过个傀儡国家。迭个国家是法国独裁皇帝拿破仑一世立在1806年拿普鲁士王国击溃之后，立在普鲁士个易北河西面领土高头建立个。王国个国王是拿破仑自家个亲戚，一切政策侪通过法兰西第一帝国派遣个官僚执行。是彻彻底底个傀儡国家。到1813年，拿破仑一败涂地，迭个王国也老快土崩瓦解。
威廉一世（德国）

**威廉一世**（德文：Wilhelm I，）是19世纪中后期统治普鲁士王国、北德意志邦联搭德意志帝国个顶高领袖。伊是普鲁士国王腓特烈·威廉三世拉二儿子，腓特烈·威廉四世拉阿弟。伊上台后首，任命俾斯麦当首相。成功发动对奥地利个普奥战争搭对法国个普法战争。总算让普鲁士统一仔德意志。实现伟大功绩。
腓特烈三世（普鲁士）

**腓特烈三世**（德文：Friedrich III，），是德意志皇帝威廉一世个儿子。1888年伊爸爸死脱之后，接任作为皇帝。弗过仅仅当德意志皇帝99天，所以也叫做百日皇帝（德文:100 Tage Kaiser）。1888年6月伊死脱之后，伊个儿子威廉二世即位。腓特烈三世个老婆是英国维多利亚女王个女儿维多利亚长公主。伊自家也有相当长个辰光立在英国居住。受到英国自由主义思想个影响。有观点认为，假使伊嘸突然死亡。第一趟世界大战就好避免。
卡尔·李卜克内西

**卡尔·李卜克内西**（德文：Karl Liebknecht，1871年8月13号－1919年1月15号），是20世纪早期个德国左翼人物，德国共产党个創始人，社会主义青年国际个創始人，第二國際成員。伊个爸爸是德国社会民族党个创立人。伊自家更加左翼。鼓吹通过革命手段建立共产主义。

1912年，伊代表德國社會民主黨左翼当选帝国议会议员。

立在第一趟世界大战挨末阶段，伊看到德国国内局面弗稳定，俄国个布尔什维克成功革命，就四处准备革命。弗过，事体嘸成功，伊就畀德国自由兵团个打手寻到，做脱。
莎乐美

**莎乐美**（希腊文：Σαλωμη）是《圣经》新约当中出现过个人物。伊是希律王个继女，也是一个性感颓废个女人。按照圣经个记载，伊要求拿施洗者约翰个脑袋看下来，装盆子里拿把自家看。迭个事体，也成为之后交关文艺作品搭绘画个主体。
希律大王

**希律**（，；）是公元前1世纪，统治以色列地区个犹太人个希律王朝国王。伊自家并弗是犹太人（来自约旦河东岸个以东地区)。弗过因为老早救过罗马个独裁军阀凯撒一条命咾，得着仔特权，好统治原個頭个以色列地。伊因为残暴出名，弗过，同时能力也蛮强，大规模扩建第二圣殿。伊死脱之后，国土畀三個儿子瓜分。箇当中，希律二世就是基督耶稣生平辰光个君主。
华沙公国

**华沙公国**（波兰文：Księstwo Warszawskie；法文：Duché de Varsovie；德文：Herzogtum Warschau；俄文：Варшавское герцогство）是19世纪拿破仑战争当中，法兰西第一帝国个独裁皇帝拿破仑一世建立个傀儡国家。迭个国家个领土，侪是拿破仑命令之前瓜分波兰个普鲁士、奥地利重新割让个。国家个外交搭管理侪通过拿破仑派遣个官僚控制。是一个对法国唯命是从个傀儡政权。1812年，华沙大公国出兵好几万，搭拿破仑一道侵略俄罗斯帝国，惨败。之后俄军反攻。华沙公国因为地理位置正好挨牢俄罗斯。第一个畀灭脱。
腓特烈·威廉四世

**废腓特烈·威廉四世**（德文：Friedrich Wilhelm IV von Preußen，1795年10月15号－1861年1月2号），是19世纪当中阶段统治普鲁士王国个普鲁士国王，1840年到1861年掌权。伊当政个辰光，普鲁士工业发展得蛮快。同时因为德意志民族主义个影响，爆发1848年革命。伊立在革命当中受着邪气大个挑战。弗过立在革命之后，伊还是遵守承诺，朆回到老早个官僚统治咾，实行有限制个选举制度。伊拉阿弟威廉一世最终实现仔德意志个统合，让普鲁士国王成为德意志帝国个皇帝。
阿方索十二世

**阿方索十二世**（西班牙文：Alfonso XII，1857年11月28号-1885年11月25号）是19世纪后段个西班牙国王，也是西班牙波旁王朝第二趟复辟之后个第一个国王，立在1875-1885年当中在位。伊个复辟，是因为当时军方对自由派弗满意个结果。1885年伊死脱个辰光，自家个儿子弗满2岁，所以由伊个老婆——西班牙王后玛利亚·克里斯蒂娜·哈布斯堡洛林担任摄政，直到阿方索十三世长大。
玛利亚·克里斯蒂娜·哈布斯堡洛林

**玛利亚·克里斯蒂娜·哈布斯堡洛林**（西班牙文:María Cristina de Habsburgo-Lorena， 1858年7月21号-1929年2月6号),是来自哈布斯堡-洛林家族个西班牙王后。伊本身是奥地利人。1879年11月29号，成为西班牙国王阿方索十二世个第二任老婆。为伊生下唯一个继承人阿方索十三世。1885年，阿方索十二世死脱之后，因为儿子年纪太小。就让伊担当西班牙摄政。一直统治到1902年5月17号。个当中，西班牙国势进一步衰落，古巴搭菲律宾侪暴发独立运动。美国介入干涉，酿成美西战争。西班牙一败涂地，彻底丧失所有海外殖民地。沦为欧洲弱国。
费利佩四世

**费利佩四世**（西班牙文:Felipe IV de España,1605年4月8号-1665年9月17号）。是西班牙哈布斯堡王朝个成员。立在17世纪前期统治西班牙王国。伊继位辰光，也继承伊爸爸费利佩三世对葡萄牙王国个统治权。并保持哈布斯堡帝国立在弗兰德斯、尼德兰等地区个领地。费利佩四世个绰号是**大帝**(el Grande)。弗过，立在现实当中。伊并弗是一个成功个君主。立在伊手里向，西班牙立在三十年战争中失败，拿欧洲霸主个地位让把法兰西王国。1640年，费利佩四世也失去葡萄牙王国搭葡个海外领地。伊对西班牙内政搭军事个改革也比较失败。1665年伊死脱，王位传到唯一个正式婚姻后代卡洛斯二世手里向。

## 近亲婚姻
因为西班牙哈布斯堡王朝控制邪气大个地盘。伊拉弗想因为联姻个关系让其他家族染指自家个利益。所以，费利佩四世立在第一趟婚姻（迎娶法国公主波旁家伊莎贝尔）之后，第二趟婚姻是搭自家个近亲奥地利哈布斯堡家族进行个，1649年伊迎娶自家个侄女奥地利玛利亚娜做王后。个趟婚姻虽然留下一个儿子，弗过因为近亲繁殖。卡洛斯二世个智利有先天性缺陷。这对于三十年战争之后个西班牙王国来讲，是一场邪气大个灾难。也最终导致西班牙哈布斯堡王朝立在18世纪初个终结。

### 子嗣
* 正式儿子卡洛斯二世
* 公开承认个私生子胡安·何塞
* 弗公开身份个私生子将近20人

## 赞助艺术

费利佩四世个战场搭政治能力弗如然灵光，弗过欢喜拿钞票花费到文化搭艺术高头去。邪气欢喜资助艺术家帮自家画像。所以，乃朝费利佩四世留下来个画像搭伊王室成员个画像侪老多。立在西班牙历史浪冠绝前后。伊顶顶欢喜个画家是有名个维拉支魁支。
西班牙哈布斯堡王朝

**西班牙哈布斯堡王朝**（英文：Habsburg Spain），立在西班牙自家个历史书当中畀叫做**奥地利王朝**（Casa de Austria）是从16世纪开始辰光统治西班牙，一直持续到18世纪初个一个哈布斯堡家族分支。具体个确立是立在卡洛斯一世退位个辰光，拿奥地利部分让自家个阿弟费迪南一世继承。拿自家个殖民帝国搭西班牙王国让自家个大儿子费利佩二世继承。个能，就拿哈布斯堡家族分成两支哉。立在费利佩二世手里向，西班牙成为欧洲顶顶强盛个霸主，同时搭荷兰、英国、法国、奥斯曼帝国进行战争，并一直保持优势地位。1580年，又兼任葡萄牙国王，让西班牙成为世界高头领土面积第一大个国家。到伊个儿子费利佩三世当国王个辰光，西班牙还是好维持老早个霸主地位，弗过国力已经开始下降。到费利佩三世个儿子费利佩四世继位之后。一系列矛盾开始爆发，到1640年，失去葡萄牙王国，1643年，立在罗克鲁瓦战役当中畀法国个孔代亲王决定性打败。又因为货币贬值搭近亲繁殖。到费利佩四世个儿子卡洛斯二世继位之后。西班牙国力彻底衰落，从老早个进攻态势转入防守，交关地盘也畀法国个太阳王路易十四抢过去。卡洛斯二世是近亲繁殖个后代，智力天生有问题，脑子弗大正常，加剧西班牙个混乱。伊嘸继承人，临死辰光要求自家母系个波旁家族继承王位，引发西班牙王位继承战争。到卡洛斯二世死脱，西班牙哈布斯堡王朝也就因为嘸后代，完结哉。

## 传承
* 卡洛斯一世
* 费利佩二世
* 费利佩三世
* 费利佩四世
* 卡洛斯二世
欧根亲王

**欲根亲王**(法文：Eugène de Savoie，德文：Prinz Eugen von Savoyen），是17世纪晏末阶段到17世纪早期，奥地利哈布斯堡家族麾下个一员猛将。伊从血统上讲起来，是萨伏伊家族个成员。弗过老早就开始为奥地利服务。立在17世纪末对奥斯曼帝国个战争中崭露头角，之后，立在西班牙王位继承战争当中大放异彩，搭英国猛将约翰丘吉尔一道，畀公认为当时欧洲超一流个战将，多趟大破欧洲第一强国法兰西王国个雄兵。让太阳王路易十四邪气头疼。立在18世纪二十年代，欲根亲王成为奥地利个最高统帅，策划对奥斯曼帝国个进一步战争。伊连战连捷，让奥斯曼帝国节节败退。为此，哈布斯堡家族褒奖伊卓越贡献，立在京城维也纳赐造美景宫搭欲根冬宅。乃朝已经成为奥地利远近闻名个旅游景点。
西班牙王位继承战争

**西班牙王位继承战争**（西班牙文：guerra de sucesión española）是1702年开始爆发，一脚进行到1714年乌得勒支条约签署再完结个大规模战争。个场战争拿西欧所有国家侪牵扯进去，是三十年战争之后欧洲又一场规模惊人个大战。

## 战争起因
西班牙哈布斯堡王朝因为近亲繁殖，到末代国王卡洛斯二世执政个辰光，已经明显嘸后代出生个迹象。因此，伊拉个王位继承，就成为交关欧洲国家关注个问题。从血统高头来讲，卡洛斯二世搭统治奥地利、匈牙利并且身兼神圣罗马帝国皇帝头衔个奥地利哈布斯堡家族是同宗。弗过，因为两家立在一百多年前就分开，所以从亲密程度来讲，反过来是西班牙一向个敌人法兰西王国个波旁王朝更加亲近。(西班牙搭法国立在之前经常通婚）。所以，卡洛斯二世决定拿王位传把法国波旁家族，迭个决定一开始得到英国、荷兰个赞同，仅有神圣罗马帝国皇帝利奥波德一世反对。之后，为折衷考虑，法国承认让巴伐利亚个费迪南（卡洛斯二世另一个外甥）继承西班牙王位。弗过莱奥波多一世还是反对。1697年，巴伐利亚个费迪南死脱。卡洛斯二世决定拿王位传把自家个法国波旁外甥。弗过，到迭个辰光，因为法国太阳王路易十四个权势太大，野心太明显。老早支持法国个英国搭荷兰生怕迭个决定，会让法国拿西班牙吞脱，成为世界浪顶顶强大个国家。因此，英国、荷兰侪改变外交口吻，转过来支持奥地利个查理王子对西班牙王位个要求。同时，西班牙国内个一些中世纪保留下来个实体，比方讲：巴斯克、阿拉贡等，也害怕欢喜专制集权个波旁王朝会损害西班牙个共同体传统，也支持哈布斯堡家族。1702年，奥地利向法国宣战，同时，英国荷兰也向法国宣战。战争爆发。

## 战争结果
战争个结果，是法国波旁家族通过分家（费利佩五世放弃法国王位继承要求）获得西班牙王位搭西班牙立在美洲个殖民帝国。弗过，西班牙立在欧洲个遗产，比方讲：西属尼德兰、米兰公国、那不勒斯王国等，侪畀奥地利接受。英国立在战争当中占领个直布罗陀也得到承认。奥地利凭借战争重新获得欧洲强权地位。法国虽然表面浪赢得战争，弗过获得个实际收获弗大。西班牙沦为主战场，老早个阿拉贡王国等共同体侪畀法国人废脱，又丧失交关领地，彻底沦为二流国家。顶顶大个得益者是英国，因为灭脱法国海军，从此英国立在海面高头个优势进一步确立，离之后称霸七大洋仅一步之遥。

## 参考资料
### 中文资料
*《海权对历史的影响1660-1783》第五章 P,284-287 解放军出版社 修订版 A.T.马汉。
* 西班牙王位继承战争（1701年～1714年）_科技报导_网易科技|科技生活 精彩每一天 
* 西班牙王位继承战争（1701年～1714年） - 军事天地 

### 英文资料
* *Spanish Succession, War of the.* (1911). Encyclopædia Britannica, 11th ed. London: Cambridge University Press.
* Brodrick, Thomas. *A Compleat History of the late war in The Netherlands together with an abstract of the treaty of Utrecht*. London: William Pearson, 1713.
* Lynn, John A. *The French wars 1667 – 1714: The Sun King at War.* Osprey Publishing, 2002. ISBN 1-84176-361-6
* Wolf, John B. *The Emergence of the Great Powers, 1685-1715.* New York: HarperCollins, 1951.
* Acton, JEE, 1st Baron. (1906). ''Lectures on Modern History.' ' London: Macmillan and Co.
* Sainty, Guy Stair. (2004). "The French Succession : The Renunciations of 1712, the Treaties of Utrecht and Their Aftermath in International Affairs."
布雷达受降图

**布雷达受降图**（西班牙文:La rendición de Breda）是西班牙大画家**[[维拉支魁支]]**个经典名画，创作辰光大概是1634-1635年当中。迭个作品是表现三十年战争当中，西班牙帝国军队对尼德兰城市布雷达成功围困，逼迫对方投降辰光个场景。画面个右手边是西班牙大方阵搭军队。左手边是前来投降个尼德兰军队，双方个武器，服饰侪有明显差别。
胡安·何塞

**胡安·何塞**（西班牙文：Juan José de Austria，1629年4月7号—1679年9月17号），是十七世纪西班牙个有名军事将领搭权臣。伊从血统上讲起来，是西班牙哈布斯堡王朝费利佩四世个私生子。伊个妈妈是有名个演员玛利亚·咖德隆。伊从小受到良好个教育，外交才能结棍，军事技巧高超。是费利佩四世维持西班牙境外领土个重要军事将领。并且帮助国王平息佳泰隆收割者叛乱。先后立在西西里、西属低地、佳泰隆搭葡萄牙出任最高指挥官。弗过，因为西班牙总体国力个下降，伊个军事行动虽然受到一定成效，弗过大部分侪以失败告终。比方讲对西属低地个战争，就最后失败，让荷兰共和国正式独立。立在葡萄牙个干涉，也嘸扭转局面。1665年费利佩四世死脱之后，指定伊帮助先天发育有问题个儿子卡洛斯二世处理国政。个当中，伊搭卡洛斯二世个妈妈发生冲突，拿王太后赶跑。立在1677年实际控制西班牙。之后推行一系列改革，让西班牙个局面略有好转。弗过，1679年，伊得毛病（另外一种讲法是畀敌对势力毒杀）死脱。之后，西班牙个局面又回到继续衰落个道路高头去哉。
加的斯

**加的斯**（）是一座立在西班牙南面安达卢西亚自治区个滨海城市。迭个城市立在一个凸出个半岛高头，地理位置邪气重要，拥有天然个优良港口环境。从老早开始，就是西班牙海军个重要要塞。哥伦布就是从此地出发去美洲个。乃朝加的斯人口有13万，加上周边郊区，达到将近70万，是西班牙南面一个重要个都会区。
葡萄牙复辟战争

**葡萄牙复辟战争**(葡萄牙文:Guerra da Restauração,西班牙文:Guerra de Restauración portuguesa),是19世纪葡萄牙浪漫主义历史学者发明出来个名词，用来形容1640年到1668年当中葡萄牙搭西班牙为葡萄牙个主权进行各战争。迭个战争并弗是持续行动，当中打打停停，边打边谈个情况一直有发生。到1668年，签署西葡里斯本条约，迭个战争才真正结束。弗过，自从1640年之后，葡萄牙人就拿国家个控制权拿回来哉。布拉干萨家族通过迭个战争，拿到葡萄牙王位。西班牙哈布斯堡王朝丧失葡萄牙王位，国际地位进一步下降。
新北區

**新北區**是中國江蘇省常州市下頭個一個市轄區。

## 行政區劃
新北區下頭有3個街道、7個鎮：河海街道、三井街道、龍虎塘街道；新橋鎮、薛家鎮、羅溪鎮、西夏墅鎮、春江鎮、孟河鎮、奔牛鎮。

## 外頭個網站
*常州市新北區政府網站
天寧區

**天寧區**是中國江蘇省常州市下頭個一個市轄區。
**天寧區**是長三角中心城市常州個主城區，有1300多年歷史個「東南第一叢林」天寧寺，所以叫該個名字。天寧區個交通交關便當，滬寧高鐵、新京杭大運河、滬寧高速公路儕穿過天寧區，常州火車站、汽車站也勒裏向。全區一塌刮子有67.38平方公里。常住人口51.3萬，裏向個戶籍人口37.3萬，居民人均消費水平勒長三角城市裏向好排前頭。

## 行政區劃
天寧區下頭有天寧經濟開發區、雕莊街道、青龍街道、茶山街道、紅梅街道、天寧街道、蘭陵街道搭鄭陸鎮。

## 歷史浪個調整
天寧區歷史浪有過三趟區劃調整。第一趟是1987年1月，撤脫仔本來個廣化區，下頭個古村、清涼、蘭陵三個街道劃畀天寧區來管；第二趟是2002年4月，撤脫仔常州郊區行政建制，本來個郊區雕莊、茶山、青龍、紅梅4個鄉劃畀天寧區；第三趟是2003年11月，4個鄉撤鄉建街，本來個城區新豐街道搭水門橋街道、局前街道搭古村街道實施合併。

## 有名個場化
天寧寺、文筆塔、紅梅閣、東坡公園

## 外部链接
常州市天寧區人民政府網站
阿方索十三世

**阿方索十三世**（西班牙文：Alfonso XIII de España，1886年5月17号-1941年2月26号），诨号**非洲人**(el Africano),是20世纪初统治西班牙个西班牙国王。伊是阿方索十二世个儿子，西班牙波旁第二趟复辟之后个第二位，也是挨末一位国王。伊1902年开始亲政。统治当中，顶顶大个功绩是避免西班牙陷入第一次世界大战。弗过，西班牙国内个对立弗断加重。到1920年代，为维持稳定，伊任命军人独裁人物大里维拉（Primo de Rivera ）作为自家个政府首脑。弗过到1920年代末，里维拉畀推翻，伊控制弗牢局面。终于让议会拿伊废脱。伊接受迭个结果，流亡到意大利。

## 复辟梦
虽然流亡，弗过阿方索十三世一直想回国复辟。1936年西班牙内战爆发。伊心中欢喜，让自家个大儿子胡安王子回国，参与战斗。弗过，迭个举动受到国家主义者，邪气是西班牙长枪党个抵制。弗朗哥将军拿迭胡安王子遣送回意大利。之后，1939年，西班牙内战结束。右翼上台，宣布执行君主立宪制。但同时嘸任何让阿方索十三世回国个举动。伊彻底心灰意冷，弗过也接受自家个后代可以复辟个现实。1941年，阿方索十三世立在意大利王国个首都罗马死脱。1980年，伊个灵柩畀自家已经复辟个孙子胡安卡洛斯一世运回西班牙，运到艾入扩烈修宫，搭自家个祖先安葬勒一道。
卡斯蒂亚

**卡斯蒂亚**(西班牙文:Castilla),是西班牙个一个地理区域。具体位置呒完全定论。弗过大概包含乃朝个卡斯蒂亚莱昂自治区，卡斯蒂亚拉曼查自治区搭西班牙首都马德里。迭个区域，历来是西班牙个核心部分。也是历史上卡斯蒂亚王国个所在。乃朝个西班牙文，就是卡斯蒂亚文。有名个历史名城托莱多、塞戈维亚、萨拉曼卡、布尔格斯、阿维拉等，侪立在卡斯蒂亚。卡斯蒂亚个代表是城堡，个也是此地得名卡斯蒂亚个原因。
唐朝

**唐朝**（618年－907年）是中国历史上一个朝代，是关陇集团个贵族李渊立在隋朝末年自家建立个。李渊就是唐高祖。从伊开始，共总经历廿一位皇帝。定都长安，并设立东都洛阳、北都晋阳等陪都。唐帝国个历史可以分成初唐、盛唐、中唐搭晚唐四个阶段。立在安史之乱之前，唐朝因为执行类似封建个府兵制度，军事实力强劲，对外扩张明显。弗过立在安禄山引发个安史之乱之后，唐帝国立在中亚个霸权彻底丧失。之后个一百多年，唐朝皇帝面临内外交困个威胁，国都长安多趟畀吐蕃帝国搭回鹘汗国攻陷。国力大为下降。

唐朝历史可以分成数期。初唐辰光，唐高祖个儿子唐太宗发动玄武门之变，杀兄害弟，逼爷禅让。唐太宗一手拿唐朝带向盛世，国力慢慢较复苏，打败强敌东突厥，唐太宗受尊天可汗，成就贞观之治。唐高宗个皇后武则天来690年改国号为“周”，自立为帝，一脚到705年唐中宗因神龙革命复辟，再恢复著唐朝国号。唐玄宗即位后进入盛唐，开元时期唐玄宗革除前朝弊端，政治开明，威服四方，史称开元盛世。到天宝时期，政治慢慢较变乱，755年爆发安史之乱，唐朝开始衰败。中唐辰光，唐朝受到河朔三镇、吐蕃个威胁、太监专权搭牛李党争等影响，虽有唐宪宗个元和中兴、唐武宗个会昌中兴搭唐宣宗个大中暂治，但必过侪朆根治唐朝个内忧外患。晚唐因为政治腐败爆发唐末民变，其中黄巢之乱破坏著江南经济，畀了唐朝最后一击，导致全国性个藩镇割据，皇室最后畀藩镇朱全忠控制。渠逼牢唐昭宗迁都洛阳，并勒907年逼唐哀帝让位，唐朝灭亡。朱全忠建国梁，进入五代十国时期。

有唐一朝来文化、政治、经济等方面成就弗少。中国个四大发明当中有两样（火药搭印刷术）来唐朝辰光出现。政治上实行三省六部制，同隋朝推行科举制度。军事制度前期采用府兵制，军力强大，几届击败外族。后期么出现仔节度使（藩镇）个军政制度，割据一方，到唐朝后期还出现四十八个藩镇。唐朝是箇辰光世界上强国之首，让南诏、吐蕃、新罗、渤海国搭日本等国家吸收借用其文化搭政治体制。唐朝个经济富裕，到后期更加依赖江南赋税。土地、盐铁搭赋税制度随著社会改变而改革，从均田制搭租庸调制变成两税制。唐朝文化兼容并包，接纳各个民族搭宗教，进行交流融合。文学发展达到高峰，蛮多点唐诗留传后世，箇辰光有诗仙李白、诗圣杜甫等等。并且有推行古文运动个韩愈。史书搭著传奇（小说个前身）也非常结棍。由于吸收了西域特征搭宗教色彩，唐朝个艺术搭前后朝代侪弗一样，壁画、雕刻、书法搭音乐侪蛮发达个。唐朝声誉远播海外，其历史地位深重，到明清时代海外多称中国人为“唐人”。
伏厄太

**伏厄太**（法文：Voltaire，1694年11月21号—1778年5月30号）是18世纪法国顶顶有名个公共知识分子，畀交关法国学者搭欧洲文人当做法国启蒙运动个核心人物。搭颅缩、孟德四鸠一淘称为“启蒙三巨头”。伊鼓吹自由主义，提倡宗教、言论方面放开管制，主张颠覆发兰西王国个等级体质。伊个思想对美国独立战争搭法国大革命侪有深刻影响。
让-雅克·卢梭

****（，）是18世纪个瑞士思想家。弗过因为伊活动范围主要立在法国咾，畀人当做法国人。伊反对理性主义，鼓吹返璞归真，回到田园牧歌个生活。弗过立在现实当中，伊搭交关女性有弗正当关系，因此吃过蛮多官司。著名个法国哲学家，伏厄太搭伊关系微妙。曾经立在卢梭碰到困难个辰光写信把伊表示支持，还讲：“虽然我弗欢喜侬（卢梭）个想法，但就是死也要保卫侬讲言语个权力。”卢梭重要个著作是《社会契约论》，对法国启蒙运动、美国独立战争、法国大革命影响深远。

## 名言
卢梭还提出人民主权个论调，搭17世纪法国个红衣主教黎塞留一道，畀人认为催生专制思想。历史学家拉吉罗对伊个评价是：“专制主义不在他的心里也在他的脑里”。卢梭还讲，**老百姓个意见一定嘸错误，永远大公无私，永远正确，永远对公共利益有益。**立在20世纪挨末阶段，对伊个重新评价当中，伊个思想畀人当成当代**民粹主义**兴起个基础。
利奥波德一世（神圣罗马帝国）

**利奥波德一世**（德文:Leopold Ignaz Joseph Balthasar Felician,1640年6月9号-1705年5月5号）是17世纪中后期统治奥地利个奥地利哈布斯堡家族君主。搭伊个祖先一样，伊同时也继承神圣罗马帝国皇帝个头衔。同时也是波西米亚国王、匈牙利国王搭克罗地亚国王。伊本身是伊爸爸，神圣罗马帝国皇帝斐迪南三世个二儿子，嘸继承皇位个权力。弗过因为伊个阿哥斐迪南四世立在1654年死脱，伊才成为皇太子。并立在1658年开始统治哈布斯堡帝国。

## 战争
* 1683维也纳之围
* 西班牙王位继承战争
安妮（英国女王）

**安妮**（英文：Anne，1665年2月6号－1714年8月1号，一般叫做**安妮女王**（英文：Queen Anne），是18世纪开始辰光统治英格兰王国、苏格兰王国搭爱尔兰个女王。统治期从1702年登基开始，一直到1707年3月1号，英格兰搭苏格兰议会签署《联合法令》，拿英格兰搭苏格兰两个王国合并立在一道，成为新个大不列颠王国。之后，伊用“大不列颠及爱尔兰女王”个名号继续统治，一直到1714年死脱。伊也是斯图亚特王朝立在英国挨末一位合法统治者，伊个死亡让雅各布党看到复辟机会。为防止伊拉复辟，英国国会通过法案，要求国王必须是新教徒。同时，寻到汉诺威公国个统治者乔治一世作为联合王国个新国王。乔治一世来到英格兰，开创汉诺威王朝。
法兰西第一帝国

**法兰西第一帝国**（法文:Empire Français），是1804年拿破仑立在巴黎圣母院通过自家加冕，建立个大一统君主专制帝国。迭个国家是拿破仑凭借法国个总体战搭自家个军事能力，多趟击败反法联盟之后造出来个。立在建立个辰光，法国已经控制交关超出自家本土范围个领地。之后，拿破仑又立在各趟战争当中，弗断侵略其他国家，安插伊自家个亲戚或者将领，到欧洲各地充当伊个傀儡。同时，法国立在欧洲各地推广法式集权，搞官僚政治。还鼓吹国族主义搭自由主义，成为之后欧洲自由主义兴起个起因。1814年，拿破仑立在莱比锡战役当中失败，退回巴黎并退位。之后短暂回到法国本土，想重新建立霸权。弗过立在滑铁卢战役当中畀英国搭普鲁士彻底灭脱，法兰西第一帝国灭亡。

## 疆域

拿破仑建立个帝国，包括1789年法国本土个所有领地，同时，因为立在周边军事活动当中取得成功，拿低地、意大利北面个伦巴第搭萨伏伊，还有亚的里亚海东岸个一些地区侪吞并到自家个本土。1808年侵略西班牙之后，又拿加泰罗尼亚并入法国本土。个能，法兰西第一帝国好直接控制个领土达到八十多万平方公里，比乃朝个法国要大四分之一以上。弗仅如此，拿破仑间接控制个傀儡国家更加多，基本是拿欧洲掌握立在自家手里哉。

### 傀儡国家
拿破仑害怕太大个领地弗好管理，就想通过自家个婚姻搭安插自家个亲信亲戚，让欧洲为自家卖命。所以，伊打赢一场战争，就要建立一些傀儡国家。到1812年伊进攻俄罗斯帝国之前，傀儡国家有以下几个:

* 威斯特法伦王国
* 波拿巴意大利
* 华沙公国
* 波拿巴荷兰
* 波拿巴西班牙
鐘樓區

**鐘樓區**是中國江蘇省常州市下頭個一個市轄區。總面積71平方公里，2001年人口32萬。

## 行政區劃
鐘樓區下頭有9個街道：五星、永紅、西林、北港、荷花池、懷德路、南大街、西新橋、馬公橋，2個鎮：新閘鎮、鄒區鎮。

## 外頭個網站
*常州市鐘樓區政府網站
武進區

**武進區**是中國江蘇省常州市下頭個一個市轄區。

武進區本來是武進縣，1995年撤脫仔縣設武進市，2002年再撤脫市設武進區。2015年5月7號，經過中華人民共和國民政部區劃地名司批准，本來個戚墅堰區併到仔武進區裏向。

## 行政區劃
武進區下頭有5個街道、11個鎮：南夏墅街道、西湖街道、戚墅堰街道、丁堰街道、潞城街道、湖塘鎮、牛塘鎮、洛陽鎮、遙觀鎮、橫林鎮、雪堰鎮、橫山橋鎮、前黃鎮、禮嘉鎮、嘉澤鎮、湟里鎮。

## 參考

## 外頭個網站
* 常州市武進區政府網站
莱比锡战役

**莱比锡战役**(俄文: Битва народов, 德文: Völkerschlacht bei Leipzig, 法文: Bataille des Nations)，是拿破仑战争当中个一场邪气关键个大战，来勒1813年10月进行。因为战场来该萨克森个名城莱比锡附近，所以得名。个场战役又因为参与个国家搭民族交关，所以也叫做“**民族会战**”。拿破仑个法兰西第一帝国来之前德累斯顿战役打赢后，想通过迭场战役压制反法同盟，弗过结果呆呆好相反，之后反法同盟军队长驱直入，拿破仑狼狈退位，畀押送到厄尔巴岛。
奥斯曼帝国

]

**奥斯曼帝国**（古土耳其语: دَوْلَتِ عَلِيّهٔ عُثمَانِیّه‎ Devlet-i Aliyye-i Osmâniyye, 今土耳其语: Osmanlı İmparatorluğu or Osmanlı Devleti）是13世纪末立在小亚细亚发源，以突厥人作为统治集团，并混合交关其他族群辅助统治个伊斯兰帝国。迭个国家灭脱拜占庭帝国之后，又拿到哈里发头衔，以罗马帝国搭阿拉伯帝国个继承人自居。伊拉发明个人海战术对付欧洲辰光老有优势，立在14-16世纪多趟击败欧洲人，占领巴尔干半岛并灭脱匈牙利王国。两趟围困维也纳，奥斯曼帝国贩卖斯拉夫人，并鼓励阿尔及尔海盗抓欧洲人为奴隶。同时又吸纳基督徒少年作为血贡加入伊拉个苏丹禁卫军，成为帝国个官僚。立在17世纪之后，迭个国家国力下降，故步自封。对外战争几乎趟趟失败，国土弗断缩小。19世纪20年代，希腊从奥斯曼帝国独立，之后，东欧其他民族也一个个成功独立出去。同时，北非畀欧洲列强瓜分，帝国势力大幅度缩小。立在黑海沿岸，俄罗斯帝国步步逼近，并立在1877年兵临奥斯曼帝国首都。个辰光，迭个国家只有依靠英国人个保护再勉强维持。到20世纪开始辰光，奥斯曼帝国开始模仿欧洲，实行国族主义，对境内个希腊人、亚述人、亚美尼亚人残暴屠杀，总共杀脱超过200万基督徒，罪行累累。1914年，奥斯曼帝国参与同盟国组织，想通过战争获得利益，弗过大败，1918年列强进入小亚细亚，之后，凯末尔虽然击退外国干涉，弗过也宣布拿奥斯曼苏丹废脱，到1922年，奥斯曼帝国终结。
诸暨市

諸暨，寔浙江省个一箇縣級市，由紹興來代管。諸暨歷史悠久，寔越國故都，已經有兩千多兩年个建縣歷史（秦王政二十五年（前222年）置縣，此後名稱歸屬屢有變更，但歷代未廢，寔浙江頂古老个縣（市）之一）。
## 地理
諸暨地理上位於長江三角洲南翼，浙東會稽山西麓，錢塘江个重要支流浦陽江流域中段，當中央寔諸暨盆地。地勢東西高中間低，符合浙江省典型个七山一水兩分田比例。便介人口搭經濟集中在得中部平原。道路也主要寔南北走向个。境內有著名國家級風景區——浣江·五泄風景區。
## 行政區劃
下轄3箇街道、23箇鎮，1箇鄉，16箇社區，22箇居民區，1301箇行政村：
* 街道辦事處：暨陽街道，陶朱街道，浣東街道。
* 鎮：次塢鎮，店口鎮，阮市鎮，直埠鎮，江藻鎮，山下湖鎮，楓橋鎮，大唐鎮，趙家鎮，馬劍鎮，草塔鎮，牌頭鎮，同山鎮，安華鎮，街亭鎮，璜山鎮，浬浦鎮，東白湖鎮，嶺北鎮，陳宅鎮，王家井鎮，應店街鎮，五泄鎮。
* 鄉：東和鄉。

## 經濟
諸暨位於長三角經濟區。諸暨市經濟發達，為全國最具競爭力个縣市之一，其綜合競爭力2010年位居浙江省第五位，全國百強縣（市）第十三位。其个經濟呈現明顯个板塊性，各箇鄉鎮有自个特色，比方：
*  楓橋盛產香榧，稱得中國个「香榧之鄉」。
*  大唐襪業發達，有「襪都」美名。
*   店口湄池以五金產業爲特色。以金工爲主業个海亮集團排得進中國企業个五百強。
*   山下湖珍珠享譽全國，畀人喊作「珍珠之鄉」。
*  趙家出產櫻珠。
*  江藻出產草莓。
*  三都（陶朱街道个一部分）寔諸暨重要个城西經濟開發區。
格林尼治

**绿威志**（英文：Greenwich）或**格林尼志**，是一只在拉大伦敦东南面绿威志区个历史古镇。搭金丝雀码头个泰晤士河相望。拥有皇家海军学院旧址、绿威志天文台等景点。有名个格林尼志时间就是在拉此地诞生个。乃朝此地每个礼拜日还有传统市场，吸引仔交关伦敦近边个游客来此白相，游嬉。
露西·萍德

**露西·品大**（英文:Lucy Pinder, 1983年12月20号- ）是一名英国个模特搭女演员。伊立在21世纪头两年畀星探立在海滩浪捕捉到，之后开始出名，乃朝伊是英国顶顶有名个写真女星之一。伊个大尺度照片经常立在各类成人杂志浪出现。露西身材丰满，肤色健康，拥有蛮多男性粉丝。
军阀

**军阀**是一种历史上一直存在个势力，伊拉名义浪依附或从属某一个政权。弗过实际浪保有大规模自家可以调动指挥个军队，并拥有一个地区个管辖权搭行政权。基本是有名无实个土皇帝。历史浪世界各地侪出现过弗同形式个军阀。就东亚来讲，日本战国辰光个织田信长、毛利元就、武田信玄等名义浪从属室町幕府个势力就是军阀。段祺瑞、吴佩孚、张作霖等名义浪服从北洋政府个也是军阀。有一些军阀会打出弗同个旗号反对别人从属个政权。弗过因为伊拉嘸立在所在地自立一套体系，所以还是当成军阀看待，顶顶典型个是1920年代初孙中山控制个广东国民政府。
流寇

**流寇''’是一个内亚地区常见个物事，立在原有社会结构崩溃之后，底层群体嘸办法抵挡天灾人祸，就会四处流窜，用抢劫、搜刮个方式满足自家个生存需要。立在[[中国]]古代历史当中。[[唐朝]]挨末辰光个[[黄巢]]流窜集团搭明帝国[[崇祯帝]]辰光个[[李自成]]、[[张献忠]]流窜集团，一般畀人当做**流寇**个典型。另外，元帝国末年个[[红巾军]]，从淮河流域一路流窜到[[高丽王朝]]控制区，满清帝国后期个[[太平天国]]，从发源地[[广西]]一路流窜到[[吴越地区]]。也属于流寇范围，伊拉对经过地区个破坏，对比李自成等人，恐怕更加残酷，激烈。立在[[西欧]]，[[日本]]等封建保留辰光比较长个地区，[[流寇]]呒生存个土壤，因为伊拉嘸办法立在到处是封建领主围剿个环境中自由流窜。 [[中亚]]地区个马匪、穆斯林强盗集团，也属于流寇个范围。一些典型个流寇，比方讲[[切尔克斯人]]，就从[[高加索]]一路跑到中东，四处靠抢劫维生。[[顿河哥萨克]]立在开始辰光，也畀人当成立在乌克兰平原浪四处流窜个**流寇'''。
太平天国

**太平天国**（上海閒話吳語拼音：Tha-bin thi-koq）是立在清朝后期个咸丰帝到同治帝统治当中，勒拉满清帝国南面个广西爆发个族群色彩宗教暴动。迭个运动个领导人物是广东客家人洪秀全。之所以叫太平天国，是因为伊认为可以依靠自家个拜上帝教，立在凡间建立乌托邦式样个理想乡。迭个运动参考过基督教个一些思想，不过洪秀全拿基督教教义为己所用，已经成为一种新个宗教。立在1850年，因为土客斗争失败，大量客家人加入拜上帝会。引发官府重视，1850年末，洪秀全立在广西桂平县金田村造反，宣布要**斩杀[[阎罗妖]]**。之后，洪秀全搭伊个信徒向东流窜，先后立在广东搭湖南畀当地个乡绅武装击败，之后顺湘江到洞庭湖，突击武昌成功，并顺流南下到江南地区。1853年3月19号，太平天国攻陷江宁府，拿此地改名天京，当做自家个首都。之后出兵对长江中游进行劫掠，伊拉所到之处，无论男女老幼，弗是杀脱，就是裹挟到自家个营盘当中进行宗教汏脑，当做日后个炮灰。1853年底，曾国藩训练个湘军开始搭太平天国交战。1856年，洪秀全集团内部矛盾总爆发，酿成所谓个天京事变。杨秀清、韦昌辉先后畀人杀脱，石达开出走。之后太平天国声势大减，拿注意力放到吴越地区。1857年开始，依靠四眼狗陈玉成搭李秀成，开始分别对江东地区搭两浙开始劫掠。箇当中，因为上海租界存在个关系，大量苏南个乡绅得到避风港搭保全。也让苏州衰落，上海开始繁荣。皖南地区个形式就嘸介好运道。湘军搭太平军展开拉锯战，造成当地本地人口毁灭性消失。第二趟鸦片战争之后，清廷得到大英帝国搭法兰西第二帝国个帮忙，让李鸿章立在上海搭戈登将军合作，对付太平天国个李秀成。勒拉西面，湘军也得到慈禧太后个认可，曾国藩获得充足财政搭军事独立性，从1861年开始，太平天国就苟延残喘哉。弗过，因为江宁府城难以攻克，围城战争持续将近两年，到1864年才拿江宁府（天京）攻克，洪秀全勒拉迭个事体之前就已经死脱。伊个儿子偷偷畀人护送出境，嘸多少辰光就畀人寻到，杀脱之。太平天国个残党鸟飞兽散，有个搭皖北个捻匪混勒一道，开始对中原地区进行劫掠扰乱。有个自家悄悄跑回岭南个老家。隐居当地。箇当中就有后势来对孙中山讲太平天国往事个老兵。还有一些飘扬渡海，甚至跑到过南美洲个智利，参与当地个内战。
洪秀全

**洪秀全**(1814年1月1号-1864年6月1号），原名**洪仁坤**，通常叫做**洪火秀**。清帝国广东省花县人，拜上帝会创办人搭太平天国创立者。伊来自一个客家人家族，从小有点家财，一直想依靠科举考试走当官个道路。弗过一直落榜。立在心情低落辰光开始接触到基督教传教士梁发写个《劝世良言》手册，之后大病一场，好脱之后，自称见到过天父天兄。开始讲自是大神仙。之后，伊抛弃儒学，开始自家创办宗教。伊个思想立在广东传播弗开来，弗过立在族群冲突更加激烈，民间组织更加复杂个广西南面，传播邪气快，得到交关客家人、矿工个认同。1851年，洪秀全正式早反，自号天王并宣称要建立地上天国。掀起太平天国战争。之后从广东一路流窜到江宁府。一路上劫掠老百姓，焚烧佛教、道教个寺观并砸毁各地个文庙、孔庙。到达江宁府后，洪秀全修造规模惊人个天王府（比紫禁城更大）并深居简出，一天到晏搭伊一百多个后宫厮混。引发统治集团内部矛盾。1856年，洪秀全借刀杀人，先做脱杨秀清，又杀脱韦昌辉，并拿石达开逼走。之后伊继续后宫个糜烂生活，弗大关心具体个事物。到1862年后天京畀围困个辰光，伊个精神更加神魂颠倒。对奉劝伊突围转进个忠王李秀成讲：**朕铁通江山，你不扶，自有人扶！你讲无兵，朕之天兵，多过流水，何惧曾妖者乎！**。1864年，洪秀全死脱，之后嘸几许辰光，太平天国也灰飞烟灭。

## 诗作
*  一眼看见心花开，大福娘娘天上来;一眼看见心火起，薄福娘娘该打死!(《天父诗》第24首)

*  狗子一条肠，就是真娘娘。若是多鬼计，何能配太阳。(《天父诗》第37首)

*  悠然定叠莫慌忙，细气妖声配太阳。月亮不同星宿样，各练长久做娘娘。(《天父诗》第46首)

*  洗身穿袍统理发，疏通扎好解主烦。主发尊严高正贵，永远威风坐江山。(《天父诗》第200首)

*  看主单准看到肩，最好道理看胸前;一个大胆看眼上，怠慢尔王怠慢天!(《天父诗》第237首)

*  因何当睡又不睡，因何不当睡又睡。因何不顾主顾睡，因何到今还敢睡。(《天父诗》第294首)

*  捧茶不正难企高，拿涎不正难轻饶。万样都是正为贵，速练正正福滔滔。(《天父诗》第296首)

*  当跪不跪罪该分，跪要虔诚耳宜闻。当求不求是冒渎，求要停声旨当遵。(《天父诗》第333首)

*  跟主不上永不上，永远不得见太阳!面突乌骚身腥臭，嘴饿臭化烧硫磺!(《天父诗》第490首)

*  醒一样睡又一样，一时一样假心肠。假心肠定赏假福，贱人那得永荣光。(《天父诗》第491首)
抓周

**抓周**是东亚一种传统风俗，是让新生儿立在一定个年龄，去随便挑选一些摆好个物事，从伊个选择，来判断迭个人今后欢喜哪一方面。著名个抓周是《石头记》当中贾宝玉个抓周，因为抓到一个胭脂盒，弗抓文房四宝，让伊爸爸贾政光火。
鲁道夫·赫斯

**鲁道夫·赫斯**（德文:Rudolf Walter Richard Heß,1894年4月26号－1987年8月17号），是二十世纪个重要政治人物，德国纳粹党个二号人物搭希特勒钦定个接班人。伊早年家境优越，主动参加一战。之后到慕尼黑大学学习地缘政治，学到交关生存空间个内容，之后，加入德国国家社会主义工人党（纳粹个前身），1923年，跟随希特拉进行慕尼黑酒馆事变。失败之后，搭希特拉一道蹲大牢。立在个当中，伊协助希特拉完成《我个奋斗》撰写工作。1920年代末出狱之后，伊迅速成为希特拉钦点个副手，负责统筹宣传纳粹主义。伊思路清爽，头脑冷库，而且具备大部分纳粹党高层侪嘸个理论体系搭学术知识。达到大量党外保守派拥护。1929年二战爆发后，希特拉公开宣称假使伊搭河鳗·戈林侪发生意外，就让赫斯接任元首职务。

## 神秘飞行
不列颠空战爆发之后，赫斯幻想通过自家个三寸言语让英国人搭纳粹德国媾和，因为伊立在英国有弗少交情，所以，1942年，伊嘸公开个情形下，自家驾驶飞机飞到英国，弗过，事与愿违，伊一下飞机，就畀逮捕收监。之后，因为伊嘸参与纳粹之后灭绝犹太人个活动，所以二战结束之后，只判处终身监禁。到1987年，伊90多岁辰光，莫名其妙"自缢”死脱。一些极右翼人士认为赫斯是让盟军谋杀个。
尼禄

**尼禄·克劳狄乌斯·凯萨·奥古斯都·日耳曼尼斯**（拉丁文：Nero Claudius Caesar Augustus Germanicus，37年12月15号－68年6月9号），同时也可以叫做**尼禄·克劳狄乌斯·凯萨·杜路苏斯·日耳曼尼库斯**（拉丁文：Nero Claudius Caesar Drusus Germanicus），是公元1世纪中期统治罗马帝国个皇帝（实际称号是元首），公元54年－68年当中掌权。伊是罗马帝国朱里亚·克劳狄王朝个最后一个皇帝。54年，伊继承克劳迪乌斯，成为罗马帝国皇帝。

## 喜好
尼禄出身罗马贵族世家，从小欢喜体育搭艺术。伊邪气自负，拿自家比喻为顶顶伟大个艺术家。又经常参加古希腊奥林匹克运动会，还欢喜到剧场唱歌。伊对管理国家兴趣弗是老大，但对批评伊个人，报复心邪气重。立在伊老婆死脱之后，更加嘸人好管制到伊，伊就残害老百姓，并修造巨大个个人雕像让别人膜拜。公元64年，罗马发生邪气大个火灾。有人讲是尼禄故意放火，并一边放火一边对城市弹琴。

## 迫害基督徒
立在基督教看来，尼禄是第一个公开大规模迫害基督徒个暴君。伊拉个依据是塔西佗等人个历史著作。弗过，其余资料并嘸类似充分佐证。基督教文献当中讲，尼禄拿基督徒丢到罗马竞技场当中喂狮子。

## 覆灭
公元68年，高卢行省发生叛乱，尼禄因为之前杀脱太多人，一歇歇辰光就众叛亲离，成为孤家寡人。伊绝望当中，选择自杀死脱。